Home // Lokali // Kafići // MORITz eis\nMoric Frid (Moritz Fried), osnivač Moritz Eis poslastičarnice, prvi put u Srbiju dolazi 2007. godine na svom evropskom proputovanju na biciklu. Zbog divnih utisaka koje je ovde stekao odlučuje da se zadrži u Srbiji i 2012. godine otvara poslastičarnicu pod imenom Moritz Eis u YU biznis centru, a nekoliko meseci kasnije još jednu u Ulici Vuka Karadžića 9. Novi lokal ima dva nivoa, donji sa šankom iznad kojeg se nalazi galerija. Ova poslastičarnica nudi uslugu besplatne kućne dostave na teritoriji Beograda, kao i ketering za različite događaje.\nSladoled se proizvodi po tradicionalnom italijanskom receptu, od organskog voća i povrća koje se kupuje od srpskih proizvođača. Kvalitet ove poslastičarnice je i u ponudi velikog broja kombinovanih ukusa koje nude.\nKafić MORITz eis - INFO


Servis Sony Experia telefona - Servis za mobilne telefone - Servis za android - Servis za Iphone - D&B servis\nServis Sony Experia telefonadeveloper2020-09-11T18:14:30+02:00\nZa sve probleme u vezi sa vašim Motorola telefonom, posetite naš servis mobilnih telefona DBShop . Nudimo vam kompletan servis Motorola mobilnih telefona, koristeći kvalitetne rezervne delove na koje dajemo garanciju.\nServis Motorola mobilnih telefona vrši tim kvalifikovanih stručnjaka čije iskustvo u oblasti garantuje da ćete svoj Motorola dobiti u najkraćem mogućem roku i na popravku potrošiti najmanje novca. Servis mobilnih telefona Motorola vrši se pomoću najsavremnije opreme i uređaja i podrazumeva vrhunski kvalitet rezervnih delova.\nTakođe kod nas možete pronaći i široku paletu rezervnih delova za vaš telefon, poput baterija, punjača i futrola. U našem servisu koristimo samo kvalitetne delove, na koje dajemo garanciju do 6 meseci, u zavisnosti od samog dela, kao i vrste popravke


Izvor: Beta - Arhiva vesti 24.04.2012 - Naslovi.net\nBeta » Arhiva vesti za utorak 24. april 2012\nBEOGRAD, 24. aprila 2012. (Beta) - Demokratska stranka (DS) i Srpska napredna stranka (SNS) obećale su danas investitorima bolje uslove poslovanja u Srbiji i složile se da je povećanje poreza na dodatu vrednost (PDV) krajnja mera kojoj moraju da prethode reforma poreskog sistema i bolja naplata... »\nStiže još 700 vojnika Kfora\nPRIŠTINA, 24. aprila 2012. (Beta) - Komandant Kfora Erhard Drevs izjavio je u utorak u Podujevu da bi do petka na Kosovo trebalo da dodje dodatnih 700 NATO vojnika. Drevs nije naveo razlog njihovog dolaska i lokaciju na kojoj će biti smešteni. Komandant Kfora je naveo da sa Euleksom ima dobru... »\nŠiri se štrajk sindikata zdravstva\nBEOGRAD, 24. aprila 2012. (Beta) - Sindikat zaposlenih u zdravstvu i socijalnoj zaštiti najavio je za sredu jednočasovnu obustavu rada u zdravstvenim ustanovama, dok su preostala dva reprezentativna sindikata već u štrajku uz poštovanje minimuma procesa rada. Predstavnici sindikata izmedju ostalog... »\nRIK proglasila još tri izborne liste\nBEOGRAD, 24. aprila 2012. (Beta) - Republička izborna lista proglasila je u utorak izborne liste Crnogorske partije, Komunističke partije i stranke "Nijedan od ponudjenih odgovora" za učešće na parlamentarnim izborima, 6. maja. Zaključno sa te tri izborne liste na parlamentarnim izborima će... »\nOtvoren sajam gradjevinarstva\nBEOGRAD, 2. aprila 2012. (Beta) - Na Medjunarodnom sajmu gradjevinarstva "Seebbe", koji je otvoren u utorak u Beogradu, predstaviće se 856 izlagača od kojih je trećina iz 26 zemalja Evrope i Azije. Manifestaciju je na Beogradskom sajmu otvorio ministar životne sredine, rudarstva i prostrnog... »\nBEOGRAD, 24. aprila 2012. (Beta) - Ministar životne sredine i prostornog planiranja Srbije Oliver Dulić izjavio je u utorak da je to ministarstvo zatražilo da se rok važenja popusta za legalizaciju bespravno izgradjenih objekata produži za još godinu dana. On je agenciji Beta kazao da popusti za... »\nU toku izborni procesi na severu Kosova\nKOSOVSKA MITROVICA, 24. april 2012. (Beta) - Izborni procesi za srpske lokalne izbore u dve opštine na severu Kosova, Zvečanu i Zubinom Potoku, u punom su jeku i pored negodovanja Beograda, dela medjunarodne zajednice i vlasti u Prištini, izajvili su u utorak čelnici izbornih komisija te dve... »


ŽO HDZ 1990 ŽSB: Federalna vlada „živi“ u jednoj, a radnici i poslodavci u drugoj BiH - Hronika.ba\nKao odgovorna politička stranka, uvažavajući u potpunosti sve nadležnosti, predložene zakonske odredbe i aktivnosti u cilju suzbijanja teške epidemiološke situacije, HDZ 1990 nije imao namjeru stvarati konfuziju i ukazivati na niz propusta koji su se iz dana u dan gomilali svakom novom odlukom Vlade F BiH.\nCilj nam je bio, a i dalje jeste, da se zajedničkim snagama unutar Bosne i Hercegovine što kvalitetnije i bolje, bez ikakvih podjela, nosimo sa krizom prouzrokovanom Corona virusom. Međutim, posljednje odluke Vlade F BiH otkrile su iznimno visok stupanj neodgovornosti, nestručnosti i bahatosti u borbi protiv globalne pandemije. Primjenjivanje političkih kriterija u borbi protiv Corona virusa na teritoriju Bosne i Hercegovine je krajnje neodgovorno i zahtjeva smjenu odgovornih ljudi koji se očito ne znaju nositi (što je dokazano ranije) niti sa problemima u normalnim a kamo li sa trenutnim okolnostima.\nO raspodjeli financijskih sredstava Vlade F BiH općinama i gradovima suvišno je išta i komentirati osim toga da je to zapravo odraz ukupne sposobnosti cijele Vlade F BiH.\n(ŽO HDZ 1990 ŽSB)\nPrethodni članakOO SDP BiH Travnik uputio zahtjev za održavanje vanredne sjednice Općinskog vijeća\nNaredni članakHumanitarna organizacija „Dirhem“ nastavila pomagati stanovništvo Travnika, Viteza i Zenice


Na Ekonomskom fakultetu Univerziteta u Ljubljani održaće se naučno-praktični seminar "Savremeni instrumenti kontrolinga" ·\n2ТМ > Obrazovanje > Na Ekonomskom fakultetu Univerziteta u Ljubljani održaće se naučno-praktični seminar „Savremeni instrumenti kontrolinga“\nAktuelni poslovi za studente U Centru za astrofiziku i kosmologiju Univerziteta Nova Gorica održaće se 9. Međunarodni seminar OPTICON Gaia Science Alerts\nPd 25. do 26. oktobra 2018. godine na Ekonomskom fakultetu Univerziteta u Ljubljani održaće se naučno-praktični seminar „Savremeni instrumenti kontrole“. Sam događaj predstavlja skup predavanja, prezentacija teorijskih i praktičnih aspekata analiziranog problema, odgovora na pitanja iz prakse i predstavljanje napredne prakse u Sloveniji i van nje.\nKvalitet poslovne informacije dobija sve veće značenje za omogućavanje dugoročnog uspešnog rada firmi i postizanja postavljenjih biznis ciljeva. Firme moraju na vreme posedovati vernu, tačnu i razumljivu poslovnu informaciju, koju menadžeri mogu koristit za donošenje poslovnih rešenja.\nU okviru seminara biće razmatrane ključne ekonomske, finansijske i biznis koncepcije, koje će služiti kao osnova sadržajnog rada kontrolera. Na praktičnim primerima biće demonstrirana mogućnost korištenja različitih instrumenata koji uključuju sistem uravnoteženih pokazatelja (BSC), koncepciju ekonomskog profita i njen izvod (EVA), benčmerking, distribucija i planiranje troškova operativne aktivnosti (ABC, ABB, ABM), model ciljnih troškova, različite pristupe finansijskom planiranju itd.\nSeminar je predviđen za rukovodioce i eksperte u oblasti kontrolinga, koji žele da prime teorijska i praktična znanja u oblasti primene različitih savremenih instrumenata kontrolinga.\nDetaljnije o programu i prijava za učešće


Otvaranje prvog vrtića u selu Ljubiš\nKada umesto kiše, na tmuran dan, pljušte dečiji osmesi, shvatamo da ništa što radimo za decu nikada nije uzalud. Vođeni idejom da kvalitetno rano obrazovanja može promeniti život dece na bolje, pa samim tim i zajednice, Fondacija Novak Đoković sigurnim putem korača ka ostvarenju svoje misije da svako dete u Srbiji ima pristup predškolskom obrazovanju, stoji u saopštenju Fondacije.\nSelo Ljubiš je malo i lepo mesto u opštini Čajetina, 30 kilometara od Zlatibora. Rodno je mesto velikih vojskovođa, akademika, ali i našeg najdražeg dečijeg pesnika - Ljubivoja Ršumovića.\nFoto: Fondacija Novak Đoković / Ustupljene fotografije\nFondacija Novak Đoković Vrtic u Ljubišu\nPočetkom ove godine, Fondacija je uspešno realizovala donatorsku kampanju Sezona darivanja tokom koje su prikupljena sredstva za izgradnju vrtića u selima Ljubiš i Vajska. Preko 1.000 fizičkih i pravnih lica iz više od 30 zemalja širom sveta svojim donacijama podržali su ovu humanu akciju. Jelena i Novak Đoković na kraju su svojim ličnim sredstvima duplirali prikupljenu sumu, podržavši time na još jedan način realizaciju cilja.\nOtvaranjem prvog vrtića u selu Ljubiš, koji je deo predškolske ustanove „Radost“ iz Čajetine, Fondacija je omogućila da deca iz ovog mesta od danas imaju priliku da steknu nova znanja i veštine u kvalitetnom okruženju i da se zajedno raduju i druže. Želeći da sa decom podele osmehe i radost, otvaranju ovog vrtića prisustvovali su osnivači Fondacije, Jelena i Novak Đoković, zajedno sa nacionalnom direktorkom Majom Kremić, predsednikom opštine Čajetina Milanom Stamatovićem, direktorka PU „Radost“ Jelena Mitrašinović Brašanac, kao i pesnikom Ljubivojem Ršumovićem.\nNEMA PROTIVKANDIDATA Tedros ima široku podršku za drugi mandat na čelu SZO\nDeniz Dejm pred "Zadrugu 5" PROVELA NOĆ SA STARIJIM MUŠKARCEM: Viđala se sa čovekom koji voli da NOSI ŽENSKE PERIKE!


Interesovanje publike za Serbia Fashion Weekom sve veće | EQUI\nInteresovanje publike za Serbia Fashion Weekom sve veće\nVeoma posećeno deveto izdanje Serbia Fashion Week-a opravdava činjenicu da se moda u Srbiju vratila na velika vrata. Pred jubilarni 10. Serbia Fashion Week koji će biti održan u aprilu, novembarsko izdanje ove manifestacije beleži odličnu posetu, dok se za vikend očekuje popunjen kapacitet Kongresnog centra Master Novosadskog sajma.\nJučerašnji dan obeležili su Vilijam Arloti koji je održao seminar “Fashion and Digital” i kreatori Vasilije Kovačev, Rozmari Abela, Alex Fashion, Fedra couture, Ljiljana Vujanović i Ivana Nikolić Stanković, koji su izazvali sjajne reakcije publike.\nČetvrto veče novembarskog Fashion Weeka obeležile su i Ljiljana Vujanović i Ivana Nikolić Stanković. Ljiljana Vujanović, sa svojim brendom EQUI predstavila je brojnoj publici sjajne nosive kombinacije među kojima su bili kombinezoni, korseti, elegantne pantalone i svečane haljine.


Elektronskim dozvolama do brže gradnje i manjih troškova (video) - Gradjevinarstvo.rs\nElektronskim dozvolama do brže gradnje i manjih troškova (video)\nObjedinjena procedura i izdavanje elektronskih građevinskih dozvola stvorili su uslove za bržu gradnju i manje troškove, rečeno je na skupu u „Privrednoj komori Srbije“ (PKS).\nSekretar „Udruženja za građevinarstvo u PKS“ Viktor Kobjerski je rekao na okruglom stolu „Postupak sprovodenja objedinjene procedure za izdavanje građevinske dozvole i primena softverske aplikacije“, da su elektronske dozvole veliki napredak, ali da su zastupljene i određene „dečje bolesti“ koje treba prevazići u periodu uhodavanja.\nKobjerski je rekao novinarima da je ubrzano dobijanje građevinskih dozvola i da će zahvaljujući tome biti brža gradnja. On je kazao da je okrugli sto organizovan kako bi svi koji imaju neki problem mogli da ga reše uz pomoć stručnjaka PKS i svim koji učestvuju u tom procesu.\n- Ima trenutno zastoja, ali sam zadovojan, jer je elektronsko izdavanje dozvola zastupljeno svuda u svetu i olakšaće investitorima i projektantima – kazao je Kobjerski. On je istakao da su u Srbiji primenjena najbolja iskustva iz sveta, a posebno iz Mekedonije koja efikasno izdaje elektronske građevinske dozvole.\nŠef službe Sertifikacionog tela PKS Dušan Berdić je rekao da komora ima svoje sertifikaciono telo, jedno od šest sertifikacionih tela u Srbiji koje se bavi izdavanjem kvalifikovanih elektronskih sertifikata neophodnih u novoj proceduri za dobijanje građevinskih dozvola.\n- Izašli smo u susret privredi da se što pre obezbedi dovoljan broj sertifikata. Ova procedura će značajno da ubrza izdavanje dozvola i smanji troškove, što je do sada bio veliki problem – istakao je Berdić. On je dodao, takođe, da treba prevazići 'dečje bolesti' kada će biti drastično bolje i brže.\nDržavni sekretar u Ministarstvu građevinarstva, saobraćaja i infrastrukture Aleksandra Damnjanović je rekla da je od početka godine uspešno uvedena elektronska građevinska dozvola, da su sprovedene obuke. Ona je podsetila da se od 1. januara zahtev za dobijanje dozvole može poslati samo elektronskim putem.\nDamnjanović je kazala da će u narednih šest meseci na pet mesta u Srbiji, uglavnom u regionalnim privrednim komorama, biti organizovana pomoć za sve kojima je potrebna u primeni aplikacije za dobijanje elektronske dozvole.\nU „Agenciji za privredne registre“ se može, takođe, dobiti pomoć i od 4. januara je dobijeno više od 800 zahteva za pomoć, od čega je više od 600 već rešeno, rečeno je na okruglom stolu.\nSistem je počeo da radi 4. januara u „Agenciji za privredne registre“ i pristupaće mu se putem sajtova APR, Ministarstva građevinarstva i sajtova lokalnih samouprava, kao i na sajtu www.gradjevinskedozvole.rs.\nZahteve za dozvole može da podnese lica koja poseduju elektronski sertifikat, koji može da se dobije u šest sertifikacionih tela – MUP i Vojska Srbije, „Pošta Srbije“, „Privredna komora Srbije“, „Halcom“ i „E-smart systems“.\nMinimum tehničkih uslova za pristupanje sistemu e-dozvola podrazumeva da korisnik poseduje računar sa Windows XP operativnim sistemom, noviji internet pretraživač i internet sa brzinom downloada od 1Mbps i uploada od 0,5Mbps.\nNALED je obezbedio donaciju u iznosu od 400.000 evra za izradu softvera za e-dozvole, a novac su donirale vlade Nemačke i Švajcarske preko „GIZ Otvorenog regionalnog fonda za modernizaciju opštinskih usluga“ i „Švajcarske razvojne agencije“.\nDržavne ustanove Softver


ПРЕДСТАВЉЕН ''ПРОГРАМ ЗА ОЖИВЉАВАЊЕ ПРОИЗВОДЊЕ МАЛИНА НА ПОДРУЧЈУ ОПШТИНЕ МИОНИЦЕ'' - Va1.info\nNaslovna/Privreda/PREDSTAVLJEN “PROGRAM ZA OŽIVLJAVANJE PROIZVODNJE MALINA NA PODRUČJU OPŠTINE MIONICE“\nPREDSTAVLJEN “PROGRAM ZA OŽIVLJAVANJE PROIZVODNJE MALINA NA PODRUČJU OPŠTINE MIONICE“\nU Skupštinskoj sali zgrade opštine Mionica su pred velikim brojem ovdašnjih poljoprivrednika ugledni stručnjak za voćarstvo iz Arilja profesor doktor Svetislav Petrović i naučni saradnik u Odeljenju za zaštitu voća i sertifikaciju sadnog materijala Instituta za voćarstvo iz Čačka doktor Aleksandar Leposavić predstavili “Program za oživljavanje proizvodnje malina na području opštine Mionica“, koji je urađen na inicijativu lokalne samouprave. Prisutne na skupu koji su organizovali Služba za poljoprivredu Opštinske uprave i Centar za obrazovanje i razvoj “Mionica“ je pozdravio predsednik opštine Mionica Boban Janković, istakavši da je lokalna samouprava uvažila preporuke kompetentnih stručnjaka da posebnu pažnju treba posvetiti razvoju voćarstva i da malina predstavlja proizvod od strateškog značaja za Opštinu.\nMi smo pre nekoliko decenija o uzgoju maline učili upravo u vašem kraju. Region kome pripada Mionica je u dugom periodu bio vodeći u svetu, ali više nije tako, dok ariljski kraj u ukupnoj svetskoj proizvodnji maline danas učestvuje sa 5 procenata. Cilj nam je da se u opštini Mionica unapredi proizvodnja i da bude primerena najvećim malinogorjima u Srbiji i, što da ne, preuzme primat. Mionički kraj je područje koje može da bude veoma uspešno za podizanje zasada maline sa potencijalom, a plan je da se godišnja proizvodnja sa sadašnjih 200 do 300 tona podigne na 200 do 300 vagona-naglasio je profesor Svetislav Petrović.\nPetrović je prisutnima izneo zadatke Programa, koji sadrži stručnu ocenu agroekoloških uslova za savremenu proizvodnju malina na teritoriji opštine Mionica, tehnološke projekte za podizanje i negu zasada na površini od jednog hektara, za podizanje zasada u organskom postupku, za podizanje i negu matičnog zasada, kao i predračun potrebnih sredstava i zaključak o ekonomskoj opravdanosti. Tokom savetodavnog dela, doktor Aleksandar Leposavić je održao stručno predavanje na temu “Tehnologija uzgoja maline“ i odgovarao na brojna pitanja mioničkih poljoprivrednika. Između ostalog, posavetovao ih je da veličinu zasada odrede prema raspoloživoj radoj snazi koja je najpotrebnija u vreme berbe i posebno naglasio da iskustvo govori da kvalitet uvek treba da ima prednost u odnosu na količinu.


Art magazin - Delia Iliešiu Prvački - Radovi iz Pančevačkog perioda\nPANČEVO. Galerija savremene umetnosti Kulturnog centra Pančeva predstavlja od 9. do 20. maja 2022. retrospektivnu izložbu Delie Iliešiu Prvački (1950, Baja Mare, Rumunija). Završila je Institut za likovne umetnosti N. Grigorescu (Fakultet za primenjene umetnosti) u Bukureštu. Živela je i radila kao umetnik u Jugoslaviji (Pančevo) od 1975. do 1992. Od 1992. živi i radi u Singapuru.\nNakon 30 godina od odlaska iz Pančeva, osećala sam potrebu da se vratim tom periodu, da zaokružim stvaralački proces, otkrivajući značaj onih godina koje sam provela u ovom gradu (od 1975. do 1991).\nKako vreme prolazi, pojam "Starenja" nije više samo naziv jedne od serija radova koje sam radila poslednjih 40 godina, već je i momenat zrelosti, ispunjavanja, kada se saberu "Plodovi" (opet naziv radova koje sam često izlagala dok sam živela i stvarala u Ulici Branka Radičevića 19) jedne životne priče, koja se odvijala u tri zemlje, na dva kontinenta, prepričana na više jezika.\nU tom introspektivnom procesu, osećala sam potrebu da stavim događaje, uspehe, ostvarenja u pravi ram i da s punim uvažavanjem i zahvalnošću odam priznanje koje zaslužuje svako mesto i svaka okolina, familija, društvo, prijatelji, saradnici s kojima sam podelila sve te godine. Bile su ponekad teške, bolne, napete, godine prilagođavanja, ali u sećanju je ostalo samo ono što je bilo osvetljeno ljubavlju i pasijom prema mojoj profesiji.\nŽelela sam da se vratim i da još jednom pogledam radove koji su označavali deo mog prvog umetničkog napona.\nKako je većina tema, ideja i metoda izražavanja bila začeta upravo u Pančevu, kasnije doživela metamorfozu i dovršavanje, nisam nikada mogla da se odvojim od tog perioda mog života i stvaralaštva.\nČesto se sećam "anegdote" u vezi s otvaranjem samostalne izložbe u Galeriji savremene umetnosti, maja 1981. Govor je držao tadašnji direktor Zoran Rotar. Pošto je izložba bila postavljena na sasvim neuobičajen način, zapravo je bila inovativna instalacija, iz publike se čuo glas - slikar Mile Đorđević odjednom je prekinuo govornika ovim rečima: "Moj kum Zoran priča i priča..., ali ja bih hteo da kažem, onako, spontano, kako osećam... da bih želeo da se ta postavka nikada ne skida, da ostane ovde zauvek, jer je toliko mnogo energije, atmosfere i emocija u njoj..."\nŽalosno, ovi zanimljivi ljudi nisu više živi danas.\nSa strepnjom spremam otvaranje ove moje "antologijske" izložbe, u nadi da ima dosta pančevačke publike koja se još seća tih davnih lepih vremena. Isto tako, pretpostavljam da će mladi umetnici novije generacije imati priliku da otkriju jedno "parče" istorije, da identifikuju moj doprinos, pre 40 godina, u začetku novog umetničkog postupka prema materijalu, prema stvralačkom činu definisanom u keramoskulpturi.\nGledano iz likovne perspektive, ova izložba ima analitičku, komparativnu komponentu, koja omogućava svim posetiocima da shvate kako se moja umetnička praksa razvijala tokom godina.\nNa kraju, samo bih još spomenula da je za mene ova izložba jako značajna, pre svega kao prilika da izrazim svoju zahvalnost i posvećenje Milenku, zbog koga sam stigla u Pančevo pre 47 godina i postala građanin ovog grada.\nDelia Iliešiu Prvački


Aleksandar Jablanović (Foto Kim)\n“Očekujemo da već u subotu ili nedelju sednemo za sto s budućim mandatarom i dogovorimo se o uslovima za ulazak Srpske u vladu”, kazao je Jablanović u telefonskoj izjavi za Betu i dodao da bi na tom sastanku trebalo da bude reči i o programu rada kosovske vlade.\nOn je rekao da su od lidera Demokratskog saveza Kosova I Demokratske partije Kosova dobili uveravanja da novu vladu vide isključivo sa Srbima i Srpskom listom unutar nje. On je ponovio da Srpska nije promenila stav i uslove za učešće u Vladi Kosova.\nPrema rečima Jablanovića, unutar koalicije DSK-DPK, koja će činiti kičmu buduće Vlade, prošle nedelje dogovoreno je da mesto mandatara pripadne lideru DSK-a Isi Mustafi.\nPreostalo je još da se dogovore oko podele resora, jer DPK dosadašnjeg premijera Hašima Tačija želi ministarstva pravde i unutrašnjih poslova, dodao je Jablanović.\nPredstavnik Srpske naveo je da je to jedino otvoreno pitanje koje je ostalo da se reši između DSK-a i DPK-a.\nOn je naveo i da Srpska lista neće dozvoliti da buduća vlada Kosova pokrene pitanje ratne odštete prema Srbiji, jer na Kosovu nije bilo rata između Srba i Albanaca, već sukob političkih i vojnih snaga Srbije s terorističkim formacijama Oslobodilačke vojske Kosova.\n28.02.2021 Gračanica: I večeras skup podrške za privedene mladiće (350)\n28.02.2021 Mali: Od 28. aprila prijava građana za 60 evra pomoći (268)


Da li je vreme da političari preuzmu aktivniju ulogu u protestima 1 od 5 miliona? | Talas.rs\nSkoro tri meseca na ulicama i trgovima Srbije održavaju se građanski protesti izazvani političkim nasiljem i nezadovoljstvom građana. Iako je povod za proteste bilo prebijanje jednog od opozicionih političara, dalji tok protesta je imao sve manje dodirnih tačaka sa njima.\nIz subote u subotu, menjao se i odnos organizatora prema političarima i njihovoj ulozi na protestu i u široj opozicionoj borbi. Ovi protesti su usmereni ne samo ka cilju promene aktuelne vlasti, već promene sistema koji je okarakterisan i u vlasti pre ove.\nUtisak je da postoji namera da se političari aktivinije uključe u proteste\nAli, ne samo što je još više produbljen jaz između vlasti i nezadovoljnih građana, stvorio se i rov između građana na protestu i opozicionih lidera. Nepoverenje u opozicione političare i otklon koji je stvoren sa protestnog kamiona stavio ih je u nezahvalan položaj.\nMeđutim, u poslednjih par nedelja vidimo pokušaje opozicionih političara i partija da ponude neku vrstu garancije građanima i povrate doneklo izgubljeno poverenje. Osim toga, vidljivi su i pokušaji da se političari više uključe u proteste govoreći u mestima u unutrašnjosti Srbije.\nUkoliko bi reakcije ljudi na njihove nastupe bile pozitivne, moguće je da postoji namera da neko od lidera govori i na protestu u Beogradu.\nDo sada su na protestima u Srbiji govorili narodni poslanici Tatjana Macura (Stranka moderne Srbije) i Đorđe Vukadinović (poslanička grupa Nova Srbija – Pokret za spas Srbije), narodna poslanica Maja Videnović (DS) i Branislav Lečić (DS). Prva koja je govorila kao funkcionerka neke stranke na protestu u Beogradu jeste Dragana Rakić, potpredsednica DS-a.\nOpasnosti i prednosti učešća političara na protestima\nOvo predstavlja dobar put da dođe do sinergije građana i političara jer je ona u ovom trenutku neophodna. Neophodno je i jače učešće samih političara koji treba da prestanu da se pravdaju zbog toga što su političari i da preuzmu punu odgovornost za promene.\nMislim da je trenutak kada političari počinju da govore na protestima bio neizbežan, to bi se dogodilo pre ili kasnije. A što se pre dogodi, utoliko pre će se artikulisati političko nezadovoljstvo.\nTo možda neće dovesti do veće popularizacije protesta, međutim ponekad je bolje imati manje demonstranata, ali dobro organizovanih, nego masu koja ulicama šeta bez jasne ideje i načina za promenu.\nPolitičari su nekada bili zvezde, a gde su danas?\nKada postoji toliko pozitivne energije zbog želje za promenom i oslobađanje straha koje se dešava, onda je neophodno da takva energija i nezadovoljstvo budu dobro usmereni i upotrebljeni, a ne da se protraći još jedan bunt i izlazak građana na ulice.\nZa razliku od demonstracija 1996/97. godine kada su se paralelno odvijali građanski protesti sa aktivnom ulogom političara i studentski protesti koji su se dešavali preko dana, a nekada se i spajali, danas postoje samo građanski protesti sa političarima u zadnjim redovima.\nU jednom razgovoru sa Vesnom Pešić o ulozi političara u protestima devedesetih i danas, ona mi je istakla upravo razliku u popularnosti opozicije tada i danas. U tom vremenu su, po njenim rečima, političari opozicije bili zvezde, narod ih je voleo i dolazio i zbog njihove energije i govora, a danas se političari nalaze na ivicama kolona građana i niko od njih ne sme da se pojavi na kamionu.\nVreme je da se građansko nezadovoljstvo politički artikuliše\nNeki od vas će se možda složiti da neartikulisano nezadovoljstvo i energija koja se stvorila treba da dobiju i svoju političku artikulaciju i profilisanost. Na taj način će i sami građani imati jasniju predstavu za šta se bore, kakvu politiku i, na kraju krajeva, za koga će sutra glasati.\nIpak, i dalje postoji zbunjenost kod ljudi po ovim pitanjima, ali na nekim slobodnim izborima će morati da glasaju za političku alternativu ovoj vlasti. Zbog toga je neophodno da što pre dođe do političke artikulacije postojećeg nezadovoljstva.\nUkoliko današnja opozicija mora da se krije u koloni građana i da ne zauzima prve redove, postavlja se pitaje zbog čega se takvi ljudi i dalje bave politikom. Ne bi toliko bilo strašno ni kad bi neko od predstavnika opozicije bio izviždan jer ćemo tad još bolje znati koga iz opozicionih redova hoćemo a koga nećemo.\nTAGS: Đorđe Vukadinović Dragana Rakić Maja Videnović opozicija Protesti tatjana Macura


Prvi sastanak Upravnog odbora PERV-a - Pan-European Regional Council\nPrvi sastanak Upravnog odbora PERV-a\nPrvi sastanak Upravnog odbora PERV-a održan je 1. aprila 2020. putem video konferencije.\nSindikalni lideri iz Evrope su razgovarali o trenutnoj situaciji sa pandemijom COVID-19 i njenim uticajem na društva, ekonomije i živote miliona građana u Evropi, mjerama za suzbijanje širenja virusa i mjerama za zaštitu zapošljavanja, promocije ekonomskih aktivnosti i garancijama za prihode radnika koje usvajaju nacionalne vlade, ali I o naporima sindiklane solidarnosti u Evropi koja se suočava sa višestrukom krizom u Panevropskom regionu.\nPosebna pažnja je posvećena djelovanju određenih poslodavaca i političara koji koriste krizu da još više umanje radnička prava i temeljne slobode, uključujući u Hrvatskoj, Ukrajini, Poljskoj, Litvaniji i Mađarskoj.\nLideri PERV-a su usvojili Izjavu sa jasnim zahtjevima prema nacionalnim vladama, međunarodnim institucijama, uključujući Evropskoj uniji, poslodavcima i preduzećima.\nLideri PERV-a su takođe razgovarali o globalnim aktivnostima MKS-a, EU politikama u oblasti plata, politika proširenja i susjedstva, EKS aktivnostima s tim u vezi, rezultatima misije na visokom nivou tokom posjete Ukrajini, situaciji u sindikalnom pokretu u nekim državama JIE i Centralne Azije, te o planovima PERV-a za naredne sedmice.\nOdlučeno je da će se u vrijeme krize Upravni odbor redovno sastajati kako bi se osigurao usaglašen odgovor na posljedice krize po Panevropski sindikalni pokret, doprinos globalnom sindikalnom planu rada i da se operativno usmjeravaju aktivnosti sekretarijata.\nPERV MKS Izjava o krizi COVID 19\nPERV Newsletter Mart 2020\nCOVID 19 Situacija u JIE- Dopunjene informacije


Položen kamen temeljac za „Ada Mall” - M-Kvadrat\nGradonačelnik Beograda Siniša Mali i predsjednik Upravnog odbora kompanije GTC Tomas Kurcman položili su danas (06.03.2017) kamen temeljac za „Ada Mall”, šoping centar najnovije generacije, koji će se nalaziti nadomak Ade Ciganlije. Mali je tom prilikom istakao da će novi tržni centar u potpunosti izmjeniti izgled ovog dijela grada, jer se radi o investiciji od blizu sto miliona eura na 90 hiljada kvadrata, gdje će, kada se završi ovaj tržni centar, krajem iduće godine posao naći 1.500 ljudi.\n– Prošle godine smo bili svjedoci početka izgradnje nekoliko velikih projekata u našem gradu – šoping mol u Borči, završava se Ikea tokom ljeta, fabrika „Meita” je završena i probna proizvodnja kreće u martu – naglasio je Mali.\nOn je precizirao da u ovom trenutku ima 502 gradilišta u Beogradu i najavio da će u narednih nekoliko mjeseci grad imati više od pola milijarde eura novih investicija.\n– Nove investicije pokreću građevinsku industriju, privredu, otvaraju nova radna mjesta i za to ćemo se boriti i od toga nećemo odustati – istakao je Mali.\nGradonačelnik je zahvalio kompaniji GTC na povjerenju i podsjetio da su već investirali svoj novac u Srbiji i Beogradu u sedam projekata, što znači da smo postali pouzdano tržište za investicije.\nTomas Kurcman je istakao da konstantnim ulaganjem ova kompanija od Beograda čini moderan grad, usmjeren ka budućnosti i novoj eri poslovanja, uvodeći najviše ekološke standarde i internacionalni duh poslovnog načina života u srcu Beograda.\n– Kompanija GTC već 15 godina razvija Beograd i to planira da nastavi u svom daljem poslovanju, a postavljanje kamena temeljca za „Ada Mall” samo je još jedan korak u tom pravcu – naveo je Kurcman.\nDogađaju su prisustvovali glavni gradski urbanista Milutin Folić i predsjednik opštine Čukarica Srđan Kolarić.\nPrethodni članakUskoro uređenje korita rijeka Tavija i Velika Usora – Posao vrijedan 2,5 miliona KM\nNaredni članakOdlaže se izgradnja autobuske stanice


BiH nije dobila zeleno svjetlo za izvoz mlijeka u EU – Jedan od ulsova za izvoz domaćeg mljeka veterinarska kontrola na državnom nivou : Radio Velkaton\nBiH nije dobila zeleno svjetlo za izvoz mlijeka u EU – Jedan od ulsova za izvoz domaćeg mljeka veterinarska kontrola na državnom nivou\n4. Mart. 2014. u 7:55\nNa samom početku ove godine Bosna i Hercegovina je umjesto podrške Evropske unije za jačanje ekonomije dobila još jedan šamar, ko zna koji po redu, budući da predstavnici EU za hranu i veterinarstvo (FVO) nisu bili voljni odobriti početak izvoza mlijeka iz BiH na tržište evropske zajednice, što za domaću ekonomiju može biti pogubno, pišu Poslovne novine. Podsjećaju da je tim FVO boravio u BiH krajem januara, ali posjeta nije rezultirala odobrenjem za izvoz kako su to očekivali zvaničnici državne i entitetskih vlada, udruženja poljoprivrednika i svi učesnici u lancu proizvodnje mlijeka.\nIzvoz mlijeka i mliječnih proizvoda iz BiH, po procjenama, iznosi oko 90 miliona KM na godišnjem nivou, a blizu 20.000 farmera u BiH, kao i prerađivači mlijeka, zavise od stranog tržišta. Tomaž Žnidarič, generalni direktor kompanije Lactalis BH u čijem je vlasništvu supermoderna i visokoproduktivna mljekara u Gradačcu, izjavio je za Poslovne novine da odluka FVO komisije kojom se i dalje BiH onemogućava izvoz mlijeka i mliječnih proizvoda u zemlje EU nije bila neočekivana. Kazao je da, ipak, vjeruje kako će BiH institucije do kraja godine postaviti mljekarski sistem po standardima EU i kako će sljedeća odluka komisije biti pozitivna. Naglasio je i da mljekarska industrija BiH ima vrijedne brandove i proizvode koji mogu konkurirati na EU tržištu. “Kao dio najveće svjetske mljekarske grupacije imali smo mogućnost svoje poslovanje unaprijedi pripremti za nove uvjete poslovanja ulaskom Hrvatske u EU. Tako smo optimizirali industrijske aktivnosti, a izvoz orijentirali na zemlje regije: Srbiju, Makedoniju, Albaniju, Crnu Goru i Kosovo, u koje plasiramo gotovo 50 posto svoje proizvodnje iz mljekare u Gradačcu”, rekao je Žnidarič. Senad Fejzić, vlasnik mljekare Sarajmilk iz Maglaja, za sada nema ambicija da bude izvoznik mlijeka, ali je, kako kaže, s interesovanjem pratio pojedinosti u vezi s izdavanjem spomenute dozvole za bh. izvoznike.\nNadao se, kaže, da će BiH konačno riješiti sve probleme u vezi organizacije veterinarske kontrole, jer je to garancija da su sve stvari u vezi tog biznisa dovedene na nivo kakav se traži u Evropi. Profesorica na Ekonomskom fakultetu Univerziteta u Sarajevu Azra Hadžiahmetović spada među one kojima je problematika poljoprivredne proizvodnje i vanjskotrgovinske razmjene posebno bliska, s obzirom na njeno iskustvo kao državne ministrice vanjske trgovine i ekonomskih odnosa. Ovom prilikom podsjetila je da je Bosna i Hercegovina 2001., uz podršku Evropske unije, pokrenula aktivnosti na označavanju životinja po standardima i direktivama EU, što je samo jedan od postupaka na putu za dobivanje dozvole za izvoz mlijeka. Drugi važan uslov su certificirane laboratorije za kontrolu, a treći je aspekt sigurnosti. “To podrazumijeva da ne smije biti nelegalne trgovine životinjama, upotrebe nedozvoljenih aditiva, itd. Riječ je, zapravo, o biznisu u kojem mora biti eliminisana svaka vrsta rizika. Taj rizik mora biti isključen i kod plasmana”, istakla je Hadžiahmetović, uz napomenu da se svaki eksces kažnjava eliminisanjem s tržišta na duži rok.


Vladimir Putin i Aleksandar Vučić u Beogradu, 2019. godine\nSrbija je ostala skoro usamljena u Evropi u odbijanju da se pridruži međunarodnoj izolaciji Rusije zbog invazije na Ukrajinu.\nTime je još jednom ostala izvan spoljne politike Evropske unije (EU), čija članica želi da postane. Jedina je zemlja na Zapadnom Balkanu koja se nije pridružila ekonomskim sankcijama EU.\nU međuvremenu, zapadne zemlje pojačavaju svoje aktivnosti u Srbiji, a na agendi bilateralnih sastanaka su i razgovori o Ukrajini.\n"Vidimo da Srbija ne pojačava pritisak na Rusiju već su sada te veze još čvršće", navodi za RSE Marko Kmezić, predavač u Centru za studije Jugoistočne Evrope na Univerzitetu u Gracu.\nKmezić, kao primer, navodi činjenicu da srpska avio kompanija Er Srbija pojačava broj letova prema Moskvi kada su mnoge zemlje obustavile letove.\nIako smatraju pogrešnim kršenje teritorijalnog integriteta Ukrajine, vlasti u Srbiji donele su odluku da zbog toga ne sankcionišu Rusiju. Zvanični Beograd u svojim izjavama ističe tradicionalno prijateljstvo sa Rusijom.\nOsim što računa na podršku Rusije u blokiranju članstva Kosova u međunarodnim institucijama i organizacijama, Srbija u potpunosti zavisi od ruskog gasa. Domaći zvaničnici tvrde da ga dobija po povoljnoj ceni.\nSrbija takođe od Rusije nabavlja i vojno naoružanje. Krajem 2021. kada su sve oči bile uprte u zvaničnu Moskvu zbog tenzija na granici sa Ukrajinom, u Beogradu je najavljeno da će iz Rusije uskoro stići nova vojna oprema.\nIstraživanja pokazuju i da Rusiju u Srbiji mnogi doživljavaju kao prijatelja, a Putin uživa veliku popularnost.\nPredsednik Srbije Aleksandar Vučić je tokom prethodnih godina isticao da je ponosan na izuzetno dobre odnose koje Srbija ima sa Rusijom, a podvlačio je i svoj lični odnos sa ruskim predsednikom Vladimirom Putinom.\nTakođe se tokom Putinove posete u januaru 2019. godine na poziv Vučićeve Srpske napredne stranke, koja je okosnica vladajuće koalicije u Srbiji, ispred Hrama Svetog Save u Beogradu, u znak podrške ruskom predsedniku okupilo više od 100.000 građana.\nTo je i za samog Putina, kako je priznao na konferenciji za medije, bilo iznenađenje i neočekivano.\nMarko Kmezić sa Univerziteta u Gracu navodi upravo stavove javnog menja u Srbiji kao nešto što ne ide u prilog Vučiću da se pridruži sankcijama Putinu. Kao što je to, na primer uradio mađarski premijer Viktor Orban, koji je takođe održavao bliske veze sa Putinom.\nSagovornik RSE podseća da su rezultati istraživanja javnog mnenja, koje je u decembru 2021, uradila BiEPAG grupa (Savetodavna grupa za politiku Balkana u Evropi) pokazali da 2/3 građana Srbije ima pozitivno mišljenje o Putinu.\n"Sama ta popularnost Rusije i Putina dovodi Vučića u nezgodnu situaciju u smislu promene strateškog kursa prema Rusiji na samo mesec dana pred izbore", ocenjuje Kmezić.\nU Srbiji se 3. aprila održavaju predsednički i vanredni parlamentarni izbori, a Vučić se kandidovao za drugi petogodišnji mandat na čelu Srbije. Takođe očekuje da njegova stranka osvoji još jedan mandat za formiranje Vlade Srbije.\nKmezić procenjuje da će Vučić nastaviti da pragmatično procenjuje situaciju na način koji će njemu ići u korist, pre svega, u unutrašnjoj politici.\n"Mislim da je njegov manevarski prostor u ovom trenutku dosta sužen bez obzira na pritiske koji bivaju pojačani od strane Zapada i EU", kaže Kmezić.\nKako Zapad reaguje na politiku Srbije?\nEkonomskom izolacijom i slabljenjem Rusije zapadni lideri pokušavaju da zaustave stradanja civila i razaranja u Ukrajini.\nEvropska unija je uvela tri paketa sankcija, Rusiju su sankcionisale i Sjedinjene Države, Velika Britanije i druge zapadne zemlje.\nNa značaj sankcija u zaustavljanju Rusije upozorio je i Gabrijel Eskobar, zamenik pomoćnika američkog državnog sekretara.\nOn je 7. marta poručio da su sankcije isključile Rusiju iz globalnog finansijskog sistema i da privreda Rusije počinje da posustaje.\nU Rezoluciji Evropskog parlamenta od 1. marta pohvaljene su\nzapadnobalkanske države - "evroatlantski saveznici" - koje su se pridružile sankcijama protiv Rusije dok je izraženo žaljenje što Srbija to nije učinila.\nDan kasnije, Srbija se na sednici Generalne skupštine UN-a pridružila osudi invazije Rusije na Ukrajinu.\nTome je prethodila poruka šefa delegacije EU i šefova misija država članica u Beogradu da računaju na Srbiju kada je reč o glasanju o Rezoluciji Ujedinjenih nacija o agresiji Rusije protiv Ukrajine.\nAmbasadori su tada podsetili da je Srbija država kandidat za članstvo u EU i da je puna usklađenost sa Zajedničkom spoljnom i bezbednosnom politikom deo pristupanja Uniji.\nVučić je do sada uspevao da balansira između Zapada i Rusije i Kine na drugoj strani.\n"Ipak, mislim da je Kosovo i dalje tema koja predstavlja tas na vagi u korist Vučića kada se govori o različitim spoljno-političkim problemima", ocenjuje Marko Kmezić sa Univerziteta u Gracu.\nIako Srbija dok ne postane deo EU formalno pravno nema obavezu da se u potpunosti uskladi sa spoljnom politikom EU, Kmezić napominje da se potezi Srbije beleže.\n"I to ne samo u institucijama, već dešavanja u Srbiji i protesti podrške agresiji su takođe deo dnevno-političke konverzacije ovde u Austriji i u Nemačkoj i u dnevnim novinama", navodi Kmezić.\nDok su se širom Evrope održavali masovni skupovi podrške Ukrajini i osude ruske invazije, u Beogradu je organizovan skup podrške Rusiji na poziv esktremno desničarske organizacije "Narodne patrole".\nSvet su obišli snimci nekoliko hiljada građana okupljenih na tom skupu 4. marta u Beogradu sa koga se skandiralo "Srbija, Rusija, ne treba nam Unija" i "Krim je Rusija, Kosovo je Srbija".\nNakon ruske invazije na Ukrajinu, u međunarodnoj javnosti su se čuli i komentari da bi SAD i EU trebalo da promene svoj pristup Srbiji.\nTako je, na primer, ekspert za Balkan Jason Steinbaum, napisao u tekstu za Nemački Maršal fond (German Marshall Fund) da se Srbija već nekoliko godina udaljava od Zapada i širi svoje političke, ekonomske i bezbednosne veze sa Rusijom (kao i sa Kinom).\nZato je vreme, misli on, da SAD i EU dobro sagledaju svoj popustljiv pristup Beogradu i pokažu da postoje ozbiljne posledice za nastavak ovog puta, uključujući i potencijalne sankcije.\nEU pojačala kontakte sa zvaničnicima Srbije\nU međuvremenu su primetni intenzivirani kontakti zapadnih zvaničnika sa srpskim.\nPredsednik Srbije Aleksandar Vučić razgovarao je prethodnih dana telefonom sa predsednicom Evropske komisije Ursulom fon der Lajen i predsednikom Francuske Emanuelom Makronom (Emmanuel Macron).\nMakron je tada, prema saopštenju Jelisejske palate, pohvalio jasnoću stava Srbije u međunarodnim instancama o ratu u Ukrajini kao i o neophodnosti poštovanja suverenosti država.\nTakođe je naveo da rat u Ukrajini zahteva da Evropska unija i sve njoj bliske zemlje, a posebno one kojima je, kao što je to Srbija, potvrđena evropska perspektiva, zajedno sagledaju načine i sredstva kojima će dalje da jačaju svoje veze i grade zajedničku budućnost svih Evropljana.\nNajavljena je i poseta Srbiji nemačke ministarke spoljnih poslova Analene Berbok 11. marta. Iako je objavljeno da će ona posetiti i Kosovo i Bosnu i Hercegovinu pojedini političari u Srbiji iz vladajuće koalicije očekuju od njene posete nove pritiske zbog Ukrajine.\nU Beogradu 8. marta boravi i generalna sekretarka Saveta Evrope Marija Pejčinović Burić koja razgovara sa najvišim državnim zvaničnicima.\nKako je saopštilo Ministarstvo za evropske integracije ona je pozdravila odluku Srbije da se pridruži nedavnoj rezoluciji UN, naglasivši da će sva tela Saveta Evrope, čiji je i Srbija aktivan član, razmatrati i preduzimati sve neophodne mere kao odgovor na aktuelnu tešku situaciju.\nEvropska unija je najveći trgovinski partner i donator Srbije.\nKontakti sa Rusijom\nDva meseca uoči invazije na Ukrajinu, ruski predsednik Vladimir Putin je poručio u pismu predsedniku Srbije Aleksandru Vučiću da računa na "nastavak konstruktivnog dijaloga sa njim i prisnog zajedničkog rada na aktuelnim pitanjima bilateralne, regionalne i međunarodne agende".\nTo Putinovo pismo Vučiću, povodom novogodišnjih i božićnih praznika, uručio je 22. decembra ruski ambasador u Srbiji Aleksandar Bocan-Harčenko.\nSa Harčenkom se Vučić sastao i 6. marta kada ga je upoznao sa stavovima Vlade Srbije i Saveta za nacionalnu bezbednost o ruskoj invaziji na Ukrajinu.\nU tim stavovima je navedeno da Srbija smatra veoma pogrešnim kršenje teritorijalnog integriteta Ukrajine, ali ruske operacije nisu nazvane invazijom na Ukrajinu, što je stav evropskih država.\nObjektivom protiv tenkova\nVlasti u Srbiji su takođe poručile da neće nacionalizovati imovinu ruskih kompanija, uključujući i naftnih već su obećale "fer" cenu za potencijalni otkup.\nVučić moli boga da rat prestane\nPredsednik Srbije Aleksandar Vučić priznaje da danas postoji "manje nego ikada" razumevanja za poziciju Srbije "bilo gde u svetu".\nOn je obraćajući se građanima 2. marta rekao da je Srbija suočena sa ogromnim pritiskom.\nVučić poručuje da bi želeo da 'sačuva Srbiju od sukoba i ratova'\nIpak, zvanični Beograd se za sada vodi "svojim vitalnim političkim i ekonomskim interesima" dok je posvećen očuvanju mira i stabilnosti.\nU kakvoj se poziciji našao Vučić možda govori i to što je izjavio da moli boga da prestane rat u Ukrajini.\nU međuvremenu je Srbija zbog svog stava o Rusiji počela da trpi prve određene posledice.\nUkrajinska IT kompanija Inellias je zbog "proruske pozicije Vlade Srbije" odlučila da razvojni centar umesto u Srbiji otvori u Hrvatskoj. Umesto da bude otvoren na proleće u Novom Sadu, u Vojvodini, taj centar će biti u Zagrebu.


Peugeot 208 Access 1.4 VTi 5V 95 KS\nFirestone SZ90 XL 215/50 R17\nNaslovna > Automobili > Hyundai > Kona > Prvi performantni SUV sa moćnim agregatom\nPrvi performantni SUV sa moćnim agregatom\nProizvođač iz Južne Koreje precizirao je datum izlaska na tržište i cijenu nove Kone, SUV N linije koju krasi dostupnost, kompaktnost te unikatna snaga pogonske jedinice, snage 286 KS...\nOno po čemu je prepoznatljiva Hyundai-eva N linija je sanžan motor. Tako će novu Konu N pokretati turbo-benzin 2.0, 4-cilindrični motor snage 276 konjskih snaga te 392 Nm koji će omogućiti ubrzanje od nule do 100km/h za svega 5,5 sekundi, dok će maksimalno ubrzanje biti 240 km/h. Snaga se sa motora prenosi samo na prednje točkove, automatskim 8-stepenim mjenjačem, koji ima tri dodatne postavke kako bi omogućio maksimalan performans agregata.\nPrva od ovih opcija je „N Grin Shift“, koja pojačava snagu motora na 286KS u periodu od 20 sekundi, te prebacuje na niži stepen prenosa radi većeg ubrzanja. Nakon korištenja ove opcije vozač mora da sačeka 40 sekundi na ponavljanje iste. „N Power Shift“ je opcija čije se dejstvo uključuje kada se koristi više od 90% gasa, pooštravaju se promjenje stepena prenosa u cilju bržeg kretanja automobila. Treća opcija „N Track Sense“, omogućava optimizaciju promjene brzina na stazama. Pametni sistem mjenjača automatski donosi odluke, kako kažu iz Hyundaia, na osnovu "podataka iz moto sporta i ponašanja vozača". Kako bi podržali moćniji motor i njegovu nadgradnju u Hyundaiu su prilagodili šasiju nove Kone i tako unijeli brojne novine. Za razliku od svog prethodnika novi SUV N model posjeduje ugrađene veće kočnice, izmjenjen donji ovjes, prilagodljive amortizere, veću širinu i šire kovane alu naplatke od 19 inča.\nUnutrašnjost je takođe redizajnirana u skladu sa N linijom, prilagođeni su legurne pedale, sportska sjedišta sa plavim detaljima, ručica mjenjača te upravljač iza koga se nalazi gititalna instrumentalna tabla. Središnji dio konzole zauzima 10.25-inčni infotainment sistem, dok se u Hyndaiu hvale sa head-up displejem za kojeg kažu da "dodaje dimenziju sličnu igri u doživljaju vožnje", u N ili S režimima vožnje. Vođeno je računa i o sigurnosti prilikom konstrukcije, tako će nova Kona N imati značajan broj sigurnosne opreme. Uključujući pomoć pri zadržavanju trake, pametni tempomat i asistenciju za izbjegavanje sudara u mrtvoj tački. Očekivani datum lansiranja Hyundai Kona N u Evropi je jul 2021. godine, dok je očekivana globalna cijena između 24.300 i 30.100 američkih dolara.


Muzej Beograda brine o Stefanu Nemanji | Kaleidoskop\nKaleidoskop media / Foto: Beoinfo\nMuzej grada Beograda je u sastav objekata o kojima brine dobio i spomenik Stefanu Nemanji, odnosno čitav kompleks spomenika, potvrdila je za Beoinfo direktorka ove ustanove Jelena Medaković.\n„Velika nam je čast i izuzetno smo zahvalni jer nam je poverena briga o ovom umetničkom delu. Najznačajniji i najvredniji artefakt koji će u budućnosti govoriti o današnjem vremenu jeste spomenik Stefanu Nemanji, a Muzej grada Beograda će čuvati svedočanstvo o ovom delu“, rekla je Medaković.\n„Izrađen je izuzetno kompleksnim vajarskim i slikarskim tehnikama i ne radi se samo o livenju bronze, već imamo i scene urađene u bareljefu, mozaik rađen od venecijanske paste koji se nalazi u unutrašnjosti spomenika, a postoje i delovi od stakla. Sve mere zaštite obuhvataju svaki materijal pojedinačno, a naravno da je naš posao i da ne dođe do propadanja tokom vremena“, objasnila je Medaković.\nU muzejske aktivnosti, navela je, spadaju i raznovrsni programi, kreativna vođenja, organizacije izložbi i prezentacija našeg kulturno-istorijskog i umetničkog nasleđa.


Edukativni skup o bezbednosti vozača traktora -\nTraktori na putu i bezbednost vozača bile su teme edukativnog skupa namenjenog poljoprivrednicima, koji su Agencija za bezbednost saobraćaja Republike Srbije i lokalni Savet za bezbednost u saobraćaju organizovali u petak, 14. oktobra, u sali SO Aleksinac.\nStatistika pokazuje da vozači i putnici na traktorima čine osam posto od ukupno poginulih lica u saobraćajnim nesrećama na javnim putevima u Srbiji, a u centrlanoj i južnoj Srbiji taj odnos je čak dva i po puta veći. Iz Agencije poručuju da su najčešći uzroci saobraćajnih udesa vožnja u pijanom stanju, tehnička neispravnost traktora, loša signalizacija na vozilu, kao i nekorišćenje rotacionog žutog svetla, trouglastog znaka za kretanje sporog vozila i slično.\n– Osim tih tehničkih stvari, značajan problem je i ponašanje vozača traktora u saobraćaju. Veoma je važno da se i vozači ponašaju u skladu sa propisima, a sa druge strane, da svoje traktore drže u potpuno ispravnom stanju. Mora postojati i razvijena svest o rizicima kojima se izlažu i vozači traktora i svi ostali učesnici u saobraćaju, jer vozači traktora nisu uvek jedini krivci u nesrećama. Mi edukujemo i ostale vozače i skrećemo pažnju koliko je važno da jedni druge razumeju u saobraćaju – napominje savetnik direktora Agencije za bezbednost saobraćaja Milan Milić.\nTragični primeri, nažalost, pokazuju koliko je rizično da se deca igraju kraj traktora i voze ih bez prethodne obuke, dodaje on, a roditelje savetuje da svoju decu drže dalje od ovih poljoprivrednih mašina.\n– Brojni primeri su da su deca stradala zbog vožnje traktora bez vozačke dozvole ili tako što ih je nagnječio traktor. Poruka Agencije za bezbednost saobraćaja i drugih institucija u Republici Srbiji je da roditelji, dede i svi ostali veoma vode računa o deci i da ih ne približavaju traktoru i izlažu opasnosti, jer se zaista dešavaju saobraćajne nezgode i nesreće uopšte gde deca stradaju u takvim situacijama.\nPredstavnici republičke Agencije podelili su prisutnim učesnicama edukacije i fluorocetne, odnosno obeležavajuće prsluke.\nPrevious Post:Stefanović: Naš cilj je da građani steknu poverenje u policiju\nNext Post:Jak prerađivački sektor kao zalog za moderniju poljoprivrednu proizvodnju


intervju Dalibor Jevtić\nSrpska lista ima izuzetnu saradnju sa premijerom Ramušom Haradinajem, rekao je u intervjuu za DW potpredsednik kosovske Vlade Dalibor Jevtić. Kaže da su od pitanja statusa Kosova važnija svakodnevna životna pitanja.\nJevtić: Nismo ušli u Vladu da bismo blokirali\nTrajni link https://p.dw.com/p/2pVmd\nAktuelna kosovska Vlada je u svoj program uvrstila pitanje Zajednice srpskih opština te očekujem da će sledeće godine biti konkretnih koraka, kaže za DW potpredsednik Vlade Dalibor Jevtić, koji ispred Srpske liste učestvuje u vlasti. „ZSO nije deo našeg koalicionog sporazuma i ne sme da bude. ZSO je deo međunarodnih obaveza Prištine. Insistiramo na tome da ono što je potpisano bude sprovedeno.“\nNa kritike dela kosovske opozicije da predstavnici Srba u svakom trenutku mogu blokirati odluke vladajuće većine Jevtić odgovara: „Mi se ne ponašamo na taj način i nismo ušli u ovu Vladu da bismo blokirali nešto već da bismo stvari pokrenuli sa mrtve tačke.“\nTvrdi da saradnja sa Beogradom postoji, ali da predstavnici Srpske liste samostalno donose odluke: „Kada smo doneli odluku da uzmemo učešća u ovoj novoj Vladi, u Beogradu su imali drugačije mišljenje. Ali su prihvatili ono što smo mi rekli.“\n- Pročitaje još:\n- Haradinaj: Dijalog ima smisla samo uz priznanje\n- Pacoli: Treba nam otvoreni horizont\n- Kurti: Želimo normalno Kosovo i normalnu Srbiju\n„Od prvog dana sa predsednikom Vlade, gospodinom Haradinajem, imamo izuzetnu saradnju i vrlo konkretno smo počeli da rešavamo mnoga pitanja“, rekao je Jevtić na pitanje da prokomentariše to što je Haradinaj nedavno bio priveden u Francuskoj uz optužbe Beograda da je težak ratni zločinac, a da sada Srbi učestvuju u njegovoj vladi. Problemi se neće rešiti „ako mi odbijamo da sarađujemo, da razgovaramo“, dodao je Jevtić.\n„Suština umesto formalnosti“\nNa pitanje da li će Srbija ikada priznati kosovsku nezavisnost, on je odgovorio da odgovor treba tražiti u Beogradu. „Šta će biti u budućnosti ja niti bilo ko u ovom trenutku ne može reći. Mislim da postoje mnogo važnija pitanja koja treba rešavati. Ne trebaju nam formalnosti nego suština. Suština je suživot, bolji odnosi Srba i Albanaca i mislim da to treba da bude glavni cilj svakog razgovora bilo kog zvaničnika Beograda i Prištine.“\nSagovornik DW nije konkretno odgovorio na pitanje da li on priznaje Republiku Kosovo u čijoj Vladi ministruje. „Moj posao i posao mojih kolega ispred Srpske liste se odnosi na svakodnevni život građana. Šta god Vam sada odgovorio to neće promeniti život na terenu.“\nNovinar DW Bahri Cani u razgovoru sa Daliborom Jevtićem\nJevtić, koji je i ministar za povratak i zajednice, je još jednom ponovio da Srpska lista neće podržati formiranje Vojske Kosova. Sa druge strane, Srpska lista podržava Specijalni sud za zločine OVK koji počinje sa radom u Hagu. „U jednom ratu je nemoguće da samo jedna strana bude kriva i optužena za sve, a druga gotovo nizašta. Vrlo je važno da zbog odnosa i budućnosti i suživota oni koji su činili zločine odgovaraju imenom i prezimenom, da se stvari ne bi generalizovale.“\nNa pitanje kako stvari stoje u njegovom resoru – Jevtić je već treći put ministar za povratak – odgovorio je da su rezultati povratka „gotovo poražavajući“. U Srbiji i Crnoj gori je zvanično preko 200.000 raseljenih lica sa Kosova, a vratilo se tek 20.000. „Poražavajuće je da nakon dve decenije još uvek govorimo o pitanju povratka“, rekao je Jevtić.\n- Pročitajte još: Da li će se SAD uklučiti u dijalog Beorgada i Prištine?\n„Nije se stvorila dovoljno dobra atmosfera da se raseljeni, ne samo vrate, nego da borave u svom rodnom mestu ni kraći period. Za to je potreban pre svega drugačiji odnos većinske zajednice u tim mestima. Sa druge strane imamo pozitivne primere, recimo Prizrena, gde nemamo problema odnosa ljudi prema pitanju povratka u smislu međuetničkih sukoba“, dodao je Jevtić u intervjuu za DW.\nKao uspeh njegovog ministrovanja naveo je da je makar zaustavljen trend odlaska sa Kosova. „Bez opstanka Srba neće biti ni povratka“, zaključio je Jevtić.\nCeo intervju pogledajte u gornjem videu ili na našem Jutjub kanalu. Intervju je deo serije razgovora sa vodećim političarima na Balkanu među kojima su posebnu pažnju regionu izazvali intervjui sa Bakirom Izetbegovićem i Miloradom Dodikom.\nAutor Bahri Cani (Priština)\nPovezani sadržaji Srbija, Kosovo, Politika, Kosovo, Srbija i region\nKljučne reči intervju, Jevtić, Dalibor Jevtić, Kosovo, Srbija, Priština, Beograd, Haradinaj, Zajednica srpskih opština, politika\nTrajni link https://p.dw.com/p/2pVlA\nSrbija-Kosovo: Trampove istorijske ambicije 01.09.2020\nDelegacije Srbije i Kosova odlaze u Vašington na susrete u Beloj kući organizaciji američke administracije. Predsednik Srbije Aleksandar Vučić kaže da očekuje „nove ideje“ i „iznenađenja“.\nKrivokapić za DW: Nisu mi mentori ni Beograd, ni Rusija, ni Amfiohije 18.09.2020\n„Nemam mentora – ni u Beogradu, ni u Rusiji, a mentor mi nije ni njegovo pravosveštenstvo mitropolit Amfilohije“, kaže u intervjuu za Dojče vele Zdravko Krivokapić, lider koalicije „Za budućnost Crne Gore“.


Alep oslobođen, Asad čestitao vojsci (video) - Sputnjik Srbija\n22:36 12.12.2016 (osveženo 00:43 13.12.2016) Preuzmite kraći link\nSirijska vojska zvanično je oslobodila Alep nakon što je potisnula pobunjenike iz njihovog poslednjeg uporišta u istočnom delu grada. Sirijski predsednik Bašar el Asad obišao je sirijske trupe i čestitao im na pobedi.\n— Bassem (@BBassem7) December 12, 2016\nPobunjenici nisu imali šanse nego da se „predaju ili poginu“, izjavio je general-potpukovnik Zaid Saleh, direktor bezbednosnog komiteta.\nBitka za Alep trajala je više od četiri godine, nakon što su borbe izbile 19. jula 2012.\nTokom 24 časa koji su vodili ka pobedi, između 10 i 13 hiljada civila napustilo je grad, čime je ukupan broj izbeglica porastao na 130 hiljada.\nNakon što su lokalne TV stanice objavile pobedu, stanovnici su preplavili ulice i počeli da pucaju u vazduh u znak slavlja. Televizijska stanica sirijske vlade „Sana“ prikazala je predsednika Bašara el Asada kako čestita sirijskim trupama nakon proglašenja pobede u Alepu.\nTokom bitke za Alep vladine snage neprestano su pozivale civile da napuste ovu oblast i organizovale humanitarne koridore za bezbedan prolaz onima koji su želeli da pobegnu od žestokih uličnih bitaka. Međutim, terorističke grupe koje su se borile u Alepu silom su sprečavale civile da napuste područje koristeći ih kao živi štit.\n„Civili su korišćeni kao pioni i zabranjeno im je da napuste grad“, izjavio je nedavno portparol UN Rupert Kolvil.\nStanovnici Alepa slave oslobođenje grada od terorista (video)\noslobođenje, sirijska vojska, Sirija


Tornado u Nemačkoj odneo više od 40 krovova - Naslovi.net vesti\nTornado u Nemačkoj odneo više od 40 krovova\nNa društvenim mrežama osvanuli su snimci neverovatnog tornada koji se javio kod mesta Loberih na zapadu Nemačke, piše N1.\nU sredu uveče tornado je iznenada pogodio grad od 70 hiljada stanovnika, koji nikada ranije nije video ovakvu nepogodu. Snažan kovitlac odneo je krovove sa preko 40 objekata, a još 150 kuća je pretrpelo neka oštećenja. U nepogodi... »\nNajmanje jedna osoba je ozbiljno povređena u naletu tornada koji je pogodio oblast Firzen u zapadnoj Nemačkoj.\nNa društvenim mrežama pojavili su se snimci zastrašujuće oluje. Jedna osoba je zadobila teške povrede kada su na nju pale debele i teške grane drveta. U nevremenu neke kuće su toliko oštećene da se u njima trenutno ne može... »\nNa društvenim mrežama osvanuli su snimci neverovatnog tornada koji se javio kod mesta Loberih na zapadu Nemačke.\nAl Jazeera četvrtak, 17. maj 2018.\nU oblasti Viersen jedna osoba zadobila teške povrede, oluja nanijela velike štete na kućama i cestama.\nOblast Viersen u zapadnoj Njemačkoj u srijedu navečer pogodio je tornado, nanijevši veliku štetu, a u oluji je najmanje jedna osoba ozbiljno ozlijeđena. Jedna osoba je zadobila teške ozljede kada su na nju pale debele i teške... »\nTornado u Zapadnoj Nemačkoj, ima povređenih (VIDEO)\nBERLIN - Oblast Firzen u zapadnoj Nemačkoj u sredu uveče pogodio je tornado, nanevši veliku štetu, a u oluji je najmanje jedna osoba ozbiljno povređena.\nJedna osoba je zadobila teške povrede kada su na nju pale debele i teške grane drveta. Grane otpale sa drveća blokirale su više puteva, a jedna železnička linija je zbog toga zatvorena. U gradu Firzen-Bojshajmu, neke kuće su... »\nTornado u Zapadnoj Nemačkoj, ima povređenih\nBERLIN: Oblast Firzen u zapadnoj Nemačkoj u sredu uveče pogodio je tornado, nanevši veliku štetu, a u oluji je najmanje jedna osoba ozbiljno povređena.\nJedna osoba je zadobila teške povrede kada su na nju pale debele i teške grane drveta, prenosi nemački portal Fokus onlajn. Grane otpale sa drveća blokirale su više puteva, a jedna železnička linija je zbog toga zatvorena. U... »\nTornado u Zapadnoj Nemačkoj, ima povređenih (FOTO+VIDEO)\nOblast Firzen u zapadnoj Nemačkoj u sredu uveče pogodio je tornado, nanevši veliku štetu, a u oluji je najmanje jedna osoba ozbiljno povređena.\nJedna osoba je zadobila teške povrede kada su na nju pale debele i teške grane drveta, prenosi nemački portal Focus online. Grane otpale sa drveća blokirale su više puteva, a jedna železnička linija je zbog toga zatvorena. U... »\nTornado u Nemačkoj: Najmanje jedna osoba povređena, nekoliko kuća totalno uništeno (foto, video)\nOblast Firzen u zapadnoj Nemačkoj u sredu uveče pogodio je tornado, nanevši veliku štetu, a u oluji je najmanje jedna osoba ozbiljno povređena. Jedna osoba je zadobila teške povrede kada su na nju pale debele i teške grane drveta, prenosi nemački portal "Focus online". Grane otpale sa drveća... »\nTornado u Nemačkoj, ima povređenih (video)\nZapadnu Nemačku pogodio je tornado, nanevši veliku štetu u oblasti Firzen, a u oluji je najmanje jedna osoba ozbiljno povređena.\nFoto: YouTube/Фобос / Phobos. Катаклизмы и катастрофы природы. Jedna osoba je teško povređena kada su na nju pale debele i teške grane drveta, prenosi nemački portal Focus online. Grane su blokirale više puteva, a jedna... »\nVIDEO: Tornado u Nemačkoj, jedna osoba teško povređena\nRadio 021 četvrtak, 17. maj 2018.\nNepogoda: Tornado na zapadu Nemačke, ima povređenih\nJedna osoba je zadobila teške povrede kada su na nju pale debele i teške grane drveta\nBERLIN - Oblast Firzen u zapadnoj Nemačkoj u sredu uveče pogodio je tornado, nanevši veliku štetu, a u oluji je najmanje jedna osoba ozbiljno povređena. Jedna osoba je zadobila teške povrede kada su na nju pale debele i teške... »\nTornado u Zapadnoj Nemačkoj, ima povređenih VIDEO\nBerlin -- Oblast Firzen u zapadnoj Nemačkoj u sredu uveče pogodio je tornado, nanevši veliku štetu, a u oluji je najmanje jedna osoba ozbiljno povređena.


Dulić: U Gorenju centar za reciklažu elektronskog otpada - Ekologija e-magazin : Ekologija e-magazin\nDulić: U Gorenju centar za reciklažu elektronskog otpada\nVALJEVO, 21. jula 2010. (Beta-Ecotopija) - Ministar za zaštitu životne sredine Srbije Oliver Dulić najavio je danas da će fabrika "Gorenje" u Valjevu graditi centar za reciklažu elektronskog i električnog otpada u kojem će biti zaposleno 80 novih radnika.\nŽeljko Stanković — 22. July 2010.\nDulić je posetio tu fabriku, a novinarima je na pres konferenciji rekao da to “nije centar za skladištenje opasnog otpada”.\nOn je precizirao da se danas u Srbiji opasan otpad nalazi na 460 lokacija ali da gradjani i lokalne samouprave ne bi želele da se taj otpad skladišti u njihovoj sredini ili okolini.\n“Mi znamo gde će te lokacije biti”, rekao je Dulić ne precizirajući koje su to lokacije niti kada će one biti saopštene stručnoj i široj javnosti.\nMinistar nije precizno odgovorio na pitanje šta je sa zahtevom slovenačke firme “Kemis”, koja se bavi skladištenjem i izvozom opasnog otpada, da u krugu fabrike rashladnih uredja Gorenje-Valjevo podigne centar za privremeno skladištenoje opasnog otpada iz Srbije.\n“Procedura je u toku, na lokalnoj samoupravi Valjeva je da se izjasni o tom zahtevu”, kazao je Dulić.\nKada su novinari valjevskog gradonačelnika Zorana Jakovljevića podsetili da je lokalna samouprava odbila taj zahtev, što je Jakovljević klimanjem glavom potvrdio, ministar Dulić je gradonačelnika pitao a gde će onda Valjevci da skladište svoj opasan otpad.\nNi ministar, kao ni novinari, nije dobio odgovor na to pitanje od gradonačelnika Jakovljevića.\nRanije je potvrdjeno da je “Kemis”, čiji je stopostotni vlasnik “Gorenje”, zatražio u novembru 2009. godine od Ministarstva prostornog planiranja i zaštite životne sredine Srbije dozvolu da u Valjevu sakuplja i skladišti opasni otpad iz Srbije.\nU hali, koja bi bila u krugu fabrike rashladnih uredjaja “Gorenja” u tom gradu, godišnje bi se sakupilo oko 2.000 tona materija opasnih po zdravlje.\n“Kemis” je u zahtevu naveo da bi se na lokaciji u Valjevu “do prevoza u inostranstvo skladištilo najviše do 50 tona otpada istovremeno, što predstavlja manji deo godišnje količine opasnog otpada u Srbiji, koji se procenjuje na 300.000 do 400.00 tona”.\n“Kemis” posluje sa 800 slovenačkih preduzeća, godinama tu delatnost ima u Hrvatskoj i BiH, a namerava da poslove širi i u drugim zemljama u regionu.\nTags: dežerdulićelektronski otpadpolovna robareciklaža\nNext post ČUDA PRIRODE – MRTVO MORE\nPrevious post Svet tišine – fotografije


Vesti online / Sport / Fudbal / Više od 1.500 Zvezdinih navijača napravilo feštu u Stanišićima\nViše od 1.500 Zvezdinih navijača napravilo feštu u Stanišićima\nKlub navijača Crvene zvezde iz Bijeljine organizovao je sada već tradicionalno, sedmo „Crveno-belo veče“, ovog puta u Etno selu Stanišići.\nOkupilo se više od 1.500 Zvezdinih navijača iz regiona\nDo sada najmasovnija proslava okupila je oko 1.500 pristalica crveno-belih. Prisutni su bili mnogobrojni navijači iz Bijeljine, ali i veliki broj gostiju, odnosno navijači iz brojnih gradova Srbije koji su uživali uz Zvezdine pesme u nezaboravnoj atmosferi i druženju. Zastave, navijačke majice, crveno-beli baloni upotpunili su ambijent, piše na sajtu FK Crvena zvezda.\nSlavoljub Srnić sa navijačima\nPredstavnici Crvene zvezde u Bijeljini bili su predsednik kluba Svetozar Mijailović, kao i fudbaleri Slavoljub Srnić i Dejan Joveljić. Sa zvezdašima su se družili i legendarni fudbaler i trener koji je Zvezdu doveo na krov sveta Vladica Popović, kao i četvrta Zvezdina zvezda Vladimir Petrović Pižon.\nZa dobru atmosferu se pobrinuo Dejan Matić\n- Imam višegodišnji staž na vašim proslavama, ali po broju ljudi koji je danas ovde ova je najveća. Možda se to poklapa i sa ovogodišnjim uspesima koje naši fudbaleri imaju iza sebe, sa odličnim rezultatima koje su ostvarili. Posle 25 godina smo ponovo igrali evropske utakmice na proleće. Zato su ovi momci zaslužili podršku, a vi to radite na fenomenalan način. Želim da Crvena zvezda nastavi da vas raduje još boljim rezultatima - rekao je predsednik kluba Svetozar Mijailović.\nRaspoloženje je bilo na visokom nivou\nProslavu su svojim prisustvom uveličali i nekadašnji fudnaleri Perica Ognjenović, Dragan Mićić i Ognjen Koroman, kao i nekadašnji košarkaš i kapiten Crvene zvezde Igor Rakočević. Zvezdine legende istakle su da su počastvovani i presrećni što su deo ovako lepe tradicije. Odličnoj atmosferi doprineli su i muzički umetnici i zvezdaši Kiki Lesendrić i Dejan Matić, koji su zajedno sa svim gostima napravili nezaboravnu atmosferu.\n* Srnić je prvi prišao Radonjiću posle promašenog penala, a sada je otkrio šta mu je rekao\n* Zvezdin revanš sa kamatom: Adžić i Ben vratili crveno-bele na pobednički put\n* Đukić o Zvezdi: I oni su sa ove zemaljske kugle\nFUDBAL Nemačka policija hapsila "delije" zbog uzvika “Kosovo je Srbija”\nFUDBAL "Delije" stigle na stadion bez ijednog incidenta (VIDEO)\nFUDBAL Evo kako policija sprovodi navijače Zvezde do stadiona (VIDEO)\nFUDBAL Sprema se invazija "delija" na Prag


4. oktobar 2013. Druga sednica Drugog redovnog zasedanja Narodne skupštine Republike Srbije u 2013. godini\nNarodna skupština utvrdila je dnevni red sa jednom tačkom i to :\n1. Predlog zakona o izmeni Zakona o javnoj svojini, koji je podnela Vlada.\nNarodna skupština je, na predlog Odbora za administrativno-budžetska i mandatno-imunitetska pitanja, konstatovala prestanak mandata, pre isteka vremena na koji je izabran, narodnom poslaniku Pavlu Markovu.\nNa početku sednice, predsednik Narodne skupštine pozvao je narodnog poslanika Vuka Jeremića da položi zakletvu, imajući u vidu da su prestale njegove obaveze u oblasti međunarodnih odnosa koje su ga sprečavale da učestvuje u radu Narodne skupštine i položi zakletvu prilikom verifikacije mandata na konstitutivnoj sednici Narodne skupštine.\nNarodna skupština je, na osnovu Odluke Republičke izborne komisije i na predlog Odbora za administrativno-budžetska i mandatno-imunitetska pitanja, na sednici konstatovala potvrđivanje mandata narodnom poslaniku Slobodanu Periću, izabranom sa Izborne liste POKRENIMO SRBIJU – TOMISLAV NIKOLIĆ. Narodni poslanik je zatim položio zakletvu.\nU prepodnevnom delu rada, Narodna skupština započela je načelnu raspravu o Predlogu zakona o izmeni Zakona o javnoj svojini, koji je narodnim poslanicima u ime predlagača obrazložio ministar regionalnog razvoja i lokalne samouprave Igor Mirović.\nDo kraja rada, Narodna skupština vodila je i zaključila raspravu u načelu o Predlogu zakona o izmeni Zakona o javnoj svojini.\nDrugog dana rada, 6. oktobra, Narodna skupština obavila je pretres u pojedinostima o Predlogu zakona o izmeni Zakona o javnoj svojini.\nPošto je Narodna skupština zaključila pretres o jedinoj tački dnevnog reda, predsedavajući sednici, predsednik Narodne skupštine dr Nebojša Stefanović odredio je nedelju, 6. oktobar 2013. godine, sa početkom u 14.10 časova, kao Dan za glasanje o jedinoj tački dnevnog reda Druge sednice Drugog redovnog zasedanja Narodne skupštine u 2013. godini.\nU Danu za glasanje, 6. oktobra, Narodna skupština usvojila je većinom glasova narodnih poslanika Predlog zakona o izmeni Zakona o javnoj svojini.\nVećinom glasova narodnih poslanika, Narodna skupština je odlučila da postoje naročito opravdani razlozi da Zakon o izmeni Zakona o javnoj svojini stupi na snagu u kraćem roku, odnosno danom objavljivanja u „Službenom glasniku Republike Srbije”.\nPošto je Narodna skupština obavila raspravu i odlučivanje o jedinoj tački dnevnog reda, predsedavajući sednici, predsednik Narodne skupštine dr Nebojša Stefanović zaključio je Drugu sednicu Drugog redovnog zasedanja Narodne skupštine u 2013. godini.\nSTENO BELEŠKE Druga sednica Drugog redovnog zasedanja Narodne skupštine Republike Srbije u 2013. godini 1. dan\nSTENO BELEŠKE Druga sednica Drugog redovnog zasedanja Narodne skupštine Republike Srbije u 2013. godini 2. dan\nZapisnik Druge sednice Drugog redovnog zasedanja Narodne skupštine Republike Srbije u 2013. godini


Turski ambasador Sadik Babur Girgin posjetio Visoko\nNovoimenovani ambasador Republike Turske u našoj zemlji Sadik Babur Girgin boravio je u srijedu 14.jula 2021.godine u posjeti Visokom. Domaćin mu je bio gradonačelnik Visokog Mirza Ganić, koji je gosta iz prijateljske zemlje tokom ugodnog razgovora upoznao sa onim što posjeduje i po čemu je prepoznatljivo Visoko, a tokom susreta se razgovaralo i o privrednim i turističkim potencijalima Visokog.\nPosjet Visokom iskorišten je i za obilazak novog obdaništa koje se gradi u Prijekom, kao i Kulturnog centra „Altindag“ čiju je izgradnju finansirala prijateljska općina iz Turske.\nTokom posjeta ambasador Girgin i gradonačelnik Ganić su otvorili i izložbu slika, kojom je obilježena godišnjica neuspjelog pokušaja državnog udara u Turskoj, a koju su organizovali JU „Centar za kulturu, sport i informisanje“ i TIKA (Turska agencija za saradnju i koordinaciju u BiH).\nIzložbi su prisustvovali i brojni predstavnici najvećih turskih kompanija i agencija koje posluju u našoj zemlji, kao i drugi gosti koji su imali priliku da se pobliže upoznaju sa zbivanjima u prijateljskoj Turskoj iz 2016.godine.\nNa kraju posjeta ambasador Girgin se zahvalio na gostoprimstvu istaknuvši kako će nastaviti raditi na jačanju odnosa između dvije prijateljske zemlje, dok je gradonačelnik Ganić ambasadora i predstavnike TIKA-e pozvao da ponovo posjete Visoko, te da kroz obilazak grada i znamenitosti, gosti još bolje upoznaju Visoko, ali i potencijale koje nudi naš grad.


Održana debata o budžetu - Pirot Plus Online\n19. decembar 2012. 12:55 Društvo Pirot Plus Online\nInternet portal “Južne vesti“ i društvo „Stara planina“ organizovali su danas u Svečanoj Sali Opštine debatu o budžetu i značaju učešća građana u upravljanju javnim finansijama. Predrag Blagojević, urednik portala "Južne vesti" kaže da građanima treba pojasniti da mogu da utiču ne samo na izradu budžeta već i na njegovo trošenje.\n-Priča o budžetu, odnosno javnim finansijama je nešto što građanima nije dovoljno poznato. Građani najvećim delom nisu svesni da je taj novac u opštinskom budžetu u stvari njihov. U razvijenim zemljama ustaljen je termin "novac poreskih obveznika", kod nas je to "državni novac" i u tome i jeste problem. Potrebno je veće učešće građana u kreiranju budžeta i povećan nadzor nad trošenjem tih sredstava - kaže Blagojević.\nDragan Taškov, iz društva “Stara planina” kaže da je poseban segment rasprave posvećen takozvanoj "pozicji 481", odnosno novcu koji Opština izdvaja za nevladin sektor.\n-Trend kod donatora je da se što više stavi akcenat na pitanja, kako se donosi i usvaja budžet ne samo na lokalu, već i Republički, i kako se ta sredstvalja dalje raspsoređuju. Mi smo društvo okrenuto evropskim vrednostima koje podrazumevaju da i civilni sektor ima svoje mesto u društvu, što se sagledava i kroz odgovarajuće budžetske linije – kaže Taškov.\nDebate se organizuju u opštinama i gradovima jugoistočne Srbije. Već su organizovane u Nišu i Leskovcu, a u planu je da se do kraja decembra o ovoj temi razgovara u Vranju i Prokuplju.


Mladi iz Francuske, Belgije i Srbije zajedno na Nišvilu - EU u Srbiji\nMladi iz Francuske, Belgije i Srbije zajedno na Nišvilu\nPrva polovina avgusta u Nišu tradicionalno svake godine prolazi u znaku Nišvila, jednog od najvećih džez festivala u Evropi, koji okuplja vrhunske svetske muzičare. Među najznačajnijim ciljevima manifestacije jeste i afirmacija mladih, talentovanih muzičara, koji se i sada predstavljaju na Museum Youth stage-u, na samom ulazu u tvrđavu.\nOve godine Nišvil Fondacija, uz podršku EU programa Kreativna Evropa, realizuje projekat ROJAZE (Roma jazzing Europe) koji će okupiti po osam mladih muzičara iz Francuske, Belgije i Srbije. Prvi susret događa se upravo u vreme Nišvil džez festivala, a mladi muzičari će tokom desetodnevnog boravka u Nišu, uz pomoć muzičkih koordinatora iz sve tri zemlje i umetnika u rezidenciji – iskusnih džez muzičara iz Francuske i Belgije – uvežbavati zajednički program koji će glavno izvođenje imati 14. avgusta u sklopu celovečernjeg nastupa na Museum Youth stage.\nNa proleće 2022. godine ove mlade muzičare očekuju sledeća okupljanja na festivalima Welcome in Tziganie u Francuskoj i Balkan Traffic u Belgiji, koji svoje programe pre svega baziraju na romskoj muzici, odnosno muzici Balkana. Ideja projekta je da podstakne kreativnost i otvorenu umetničku razmenu mladih romskih džez muzičara povezujući ih sa muzičkom omladinom različitog kulturnog, socijalnog, ekonomskog i geografskog porekla, razvijajući različite nivoe međukulturnog dijaloga, saradnje i prekograničnog kretanja, povezujući Francusku, Belgiju i Srbiju.\nNiš će do 15. avgusta biti mesto dobre muzike i zabave tokom trajanja Nišvila, a festival je i ove godine podržan od strane Evropske unije, što predstavlja nastavak kontinuirane saradnje.\nPodsetimo, uz podršku EU, 2014. godine nastao je Youth stage koji je realizovala Nišvil Fondacija. Kroz projekat „Jazz – multikulturalni izraz’’ mladi iz regiona različitih nacionalnosti imali su priliku da nastupaju na istom mestu, uče, povezuju se, stvaraju nova prijateljstva i pokažu koliko je saradnja važna. Youth Stage je tada poslao poruku, koja je jednako važna i danas – multikulturalnost može da ruši granice, stvara novu muziku i izvlači ono najbolje i najkreativnije iz mladih.\nKakva su iskustva mladih koji su imali priliku da se predstave na ovoj sceni prethodnih godina, pogledajte u nastavku:\nNišvil od osnivanja festivala ima ideju da dosledno brani evropske vrednosti multikulturalizma i teži sofisticiranom muzičkom ukusu pojedinaca. Potvrda toga, između ostalog, bilo je objavljivanje u biltenu Evropske unije, New Europe Magazine (Brisel), kao i u prestižnom britanskom Gardianu iz 2016. godine, gde je Nisvil uvršten na 10 najboljih džez festivala u Evropi.\nPročitajte još neke od priča o mladima sa Nišvila prethodnih godina:


Tema: Srbija i Deklaracija iz Terezina\n04.07.2009., 21:40 #1\nBeograd -- Srbija odlučila da bude samo posmatrač na konferenciji u Pragu gde je potpisana deklaracija o nastavku restitucije imovine oduzete Jevrejima tokom holokausta.\nPotpisivanjem međunarodne deklaracije na konferenciji održanoj u Pragu - 46 zemalja se obavezalo da će nastaviti proces restitucije imovine silom oduzete Jevrejima tokom holokausta. Deklaraciju iz Terezina su potpisale države EU, SAD, Rusija, kao i sve zemlje bivše Jugoslavije, jedino je Srbija odlučila da konferenciji prisustvuje samo kao posmatrač.\nReč je o najsveobuhvatnijoj deklaraciji koja se odnosi na imovinu žrtava holokausta, koja određuje norme za povraćaj imovine i prvi put uključuje korišćenje imovine koja više nema naslednike za pomoć preživelim žrtvama. Potpisalo ju je 46 zemalja, uključujući sve države bivše Jugoslavije.\nJedino su se izdvojili Vatikan i Srbija koji su konferenciji, koja je u Pragu organizovana na samom kraju češkog predsedavanja Evropskoj uniji, prisustvovali kao posmatrači.\nB92 je pokušao da stupi u kontakt sa nekoliko ministarstva i do sada nije uspeo da dobije zvaničan odgovor na pitanje u čijoj je nadležnosti učestvovanje na ovakvim skupovima.\nJedino je ministar policije Ivica Dačić neodređeno rekao da Srbija mora više pažnje da posveti antifašizmu.\n“Srbija treba mnogo više pažnje da posveti pitanjima antifašizma. Ovakva situacija kao posledicu na međunarodnom planu ima snižavanje ugleda Srbije. Srbija je bila članica pobedničke antifašističke koalicije, a danas nije na odgovarajućem nivou predstavljena ni kada su u pitanju parade u Moskvi, ni kada se slavi u Parizu, ni kada su ovakvi skupovi protiv holokausta”, objašnjava Dačić.\nSavez je prošle godine aplicirao i za povraćaj imovine koja spada pod Zakon o crkvama i verskim zajednicama.\nOd 512 predmeta, koliko je podneto, jevrejskoj zajednici su vraćena dva stana, od kojih u jednom stanuje porodica i ne mogu da ga koriste.\nU Srbiji padaju u vodu svi principi u momentu kada Tadić i Cvetković treba da štite monopol,korupciju i krađu privatne imovine.Čak i antifašistički principi padaju u vodu kad treba da se štite prijatelji,rođaci,mafijaške i partijske kolege.


Tramp oslobođen optužbi u Senatu - Svet - Dnevni list Danas\nPočetna » Svet » Tramp oslobođen optužbi u Senatu\nDovoljan broj američkih senatora izjasnio se danas da bivši predsednik SAD Donald Tramp nije kriv za „podsticanje na pobunu“ prilikom upada demonstranata u zgradu Kongresa 6. januara, tako da će on biti oslobođen optužbi.\n2Piše: Beta 13. februara 2021. 22.20 Izmenjeno: 22.29\nDemokratama, koje su pre mesec dana u Kongresu optužile Trampa za to delo, bilo je potrebno 67 glasova u Senatu za osudu.\nDemokrate su tokom kratkog suđenja tvrdile da je Tramp izazvao napad na Kongres mesecima ponavljajući da su izbori pokradeni, a onda govoreći svojim pristalicama koje su se tog jutra okupile blizu Bele kuće da se „djavolski bore“ da preokrenu rezultate. Prilikom upada u Kongres nastradalo je pet ljudi.\nTrampovi zastupnici su navodili da su izgrednici delovali na svoju ruku i da njega štiti pravo na slobodu govora, što je argument koji dobro prolazi kod većine republikanaca. Oni tvrde da su ceo slučaj pokrenule demokrate zbog „mržnje“ prema Trampu.\nDesetine Trampovih pristalica upale su u zgradu Kongresa SAD tokom zasedanja oba doma i sprečile zakonodavno telo da 6. januara potvrdi pobedu kandidata demokrata Džozefa Bajdena na predsedničkim izborima.\nDonald Tramp, Senat, SuđenjeBeograd\n13. februara 2021. u 23.42\nVeoma kratkovido, gospodo Amerikanci. Uvođenje presedana znači da svako može to ponovo da uradi, a čemu onda služe vaši zakoni? Razmišljajte o tome kada vas sledeći put budu linčovali.\n14. februara 2021. u 14.43


Reding: "Zvezda nas ubila u Beogradu" - Sportske.net\nReding: "Zvezda nas ubila u Beogradu"\nBek berlinske Albe Redži Reding veruje da će se njegov tim predstaviti u mnogo boljem svetlu u revanš susretu sa Crvenom zvezdom Telekom.\nKošarkaši Albe iz Berlina pripremaju se za utakmicu 12. kola TOP 16 faze Evrolige koja će biti od izuzetnog značaja kada je ekipa Saše Obradovića u pitanju.\nVicešampion Nemačke još uvek se nalazi u trci za mesto koje vodi u četvrtfinale uprkos tome što je Panatinaikos prošle nedelje savladao favorizovani Real Madrid.\n"Nakon velike pobede koju je PAO ostvario u duelu sa Real Madridom moraćemo da pobeđujemo do kraja TOP 16 faze kako bismo se domogli četvrtfinala. Nadali smo se da će nam Real pomoći ali kako se to nije dogodilo do cilja ćemo težim putem" rekao je Redži Reding pred duel sa Crvenom zvezdom Telekom.\nAlba se trenutno nalazi na petoj poziciji na tabeli sa skorom 5/6 pa će pobeda nad Crvenom zvezdom Telekom biti imperativ kako bi se održao korak sa Panatinaikosom koji gostuje u Istanbulu i ima pobedu više.\n"Još uvek držimo sudbinu u svojim rukama. Zvezda nas je ubila u Beogradu ali će ovoga puta biti drugačije. Igramo pred svojim navijačima i verujem da smo u boljoj formi nego što smo bili pre osam nedelja" konstatovao je Reding.\nCrveno-beli su krajem januara deklasirali Albu u hali "Pionir" ali su porazom od Barselone u prethodnom kolu gotovo ostali bez šansi za plasman u četvrtfinale.\nUtakmica u Berlinu biće odigrana u četvrtak, 26. marta, sa početkom od 20 časova i 15 minuta.


Nastavljeni pregovori o lokalnoj vlasti u Novom Sadu | Autonomija\nPredstavnici koalicija “Za evropski Novi Sad”, Mađarske koalicije i “Zajedno za Vojvodinu…\nPredstavnici koalicija “Za evropski Novi Sad”, Mađarske koalicije i “Zajedno za Vojvodinu” nastavili su danas pregovore o formiranju gradske vlasti u Novom Sadu. Kako se navodi u saopštenju sa sastanka, u pregovorima je nastavljeno usaglašavanje i konkretizacija svih programa i planova u vezi sa pitanjima od vitalnog značaja za Novi Sad.\n“Očekujemo da ćemo u narednih nekoliko dana postići potpunu saglasnost oko svih pitanja važnih za funkcionisanje lokalne vlasti”, navodi se u saopštenju sa sastanka. Na izborima 11. maja lista “Za evropski Novi Sad” osvojila je 30 mandata, Srpska radikalna stranka 26, Zajedno za Vojvodinu devet, Grupa građana Maja Gojković sedam, DSS-NS pet i Mađarska koalicija jedan mandat. Predsednik Skupštine Novog Sada Zoran Vučević je konstitutivnu sednicu novog saziva gradske skupštine zakazao za 16. jun u 10 sati.


Jačanje zelene ekonomije i ulaganje u obnovljive izvore energije mora biti prioritet - ecoportal.me\nJačanje zelene ekonomije i ulaganje u obnovljive izvore energije mora biti prioritet\nInfo dan povodom prezentovanja Programa podrške razvoju zelenih poslova u Crnoj Gori – Fotonaponski paneli za privredu i poljoprivredu, koji se sprovodi u okviru projekta zelenog finansiranja u Crnoj Gori, u organizaciji Investiciono-razvojnog fonda (IRF) i Fonda za zaštitu životne sredine (Eko fond), uz podršku UNDP-a, održan je danas u saradnji sa Privrednom komorom.\nZainteresovani privrednici koji su prisustvovali promociji ovog projekta imali su priliku da čuju od izvršne direktorice IRF-a Irene Radović, stalne predstavnice UNDP- a u Crnoj Gori Danijele Gašparikove, i izvršnog direktora Eko fonda Draška Boljevića, detalje o važnosti ovog projekta.\nJačanje zelene ekonomije\nNamjena programa kreditne podrške IRF-a je finansiranje realizacije projekata korišćenja obnovljivih izvora energije – za proizvodnju električne energije iz solarnih fotonaponskih sistema uz primjenu razmjene na mjestu konekcije. Sredstva su dostupna preduzetnicima, poljoprivrednicima i mikro, malim i srednjim preduzećima u iznosu od 3.000 EUR do maksimalno 400.000 EUR, po kamatnoj stopi od 3 % na godišnjem nivou, s rokom otplate do 10 godina uključujući grejs period od godinu dana.\nU okviru Programa raspoloživa su bespovratna podsticajna sredstva (subvencija/grant) od strane Eko fonda u iznosu do 25 .000 EUR, ukoliko krajnji korisnik ostvari to pravo u skladu sa uslovima Javnog konkursa koji realizuje Eko fond.\nIzvršna direktorica IRF-a, Irena Radović istakla je važnost implementacije ovog Programa podrške koji realizuje Investiciono-razvojni fond, koji se ogleda u podsticanju veće upotrebe čiste energije i poboljšanju energetske efikasnosti, s ciljem smanjenja emisija ugljen-dioksida i uštede u troškovima za energiju u sektoru mikro, malih i srednjih preduzeća, te poljoprivrednih proizvođača u Crnoj Gori.\n-Očekujemo da će ovaj Program podrške IRF-a u sinergiji sa subvencijama Eko fonda, kroz povećanje energetske efikasnosti i sigurnosti u snabdijevanju, kao i kroz afirmaciju korišćenja obnovljivih izvora energije, dati važan podsticaj niskokarbonskom razvoju i ekonomskom oporavku zemlje, kao i da će poslovna zajednica pokazati interesovanje i motivaciju da učestvuje u ovom programu s novim idejama i rješenjima. Ovaj i slični programi doprinijeće postizanju dugoročnih ciljeva Crne Gore u kontekstu Pariskog sporazuma, Evropskog zelenog sporazuma i UN-ovih ciljeva održivog razvoja – kazala je Radović.\nFinansiranje obnovljivih izvora energije\nKako je istakla, IRF ima značajnu ulogu kada je u pitanju zeleno finansiranje, kako u smislu dosad implementiranih programa za ,,zeleno” kreditiranje, tako i planova za naredni period, s posebnim akcentom na 60 miliona eura raspoloživih za podršku zelenom poslovanju i oporavku crnogorske ekonomije.\nDanijela Gašparikova, stalna predstavnica UNDP-a u Crnoj Gori, ocijenila je da dio odgovora na klimatsku krizu leži u zelenoj ekonomiji i širokoj upotrebi obnovljivih izvora energije.\n-Sunčeva energija je besplatan i dugoročno dostupan resurs koji možemo pretvoriti u investiciju za budućnost. Prema informacijama kojima raspolažemo, u Crnoj Gori, zemlji sa oko 240 sunčanih dana godišnje, postoji tek 6 fotonaponskih elektrana snage od 5 do 30 kW koje rade po principu razmjene energije na mjestu mjerenja – dodala je ona.\nOna je istakla da IRF i Eko fond zajedno sa privatnim sektorom, imaju nezamjenjivu ulogu u povećanju domaćih finansijskih ulaganja u zeleni ekonomski razvoj i obnovljive izvore energije, kao odgovoru na klimatske promjene.\nIzvršni direktor Eko fonda, Draško Boljević je istakao ključni segment uspješnog poslovanja Eko fond-a, saradnju sa domaćim i međunarodnim institucijama.\nFoto: ecoportal.me – Konferencija,27.avgust – Privredna komora\n-Posebno nam je drago jer smo ovim projektom upravo to postigli, ostvarili smo saradnju sa UNDP-ijem i IRF-om, sa ciljem da ponudimo što kvalitetniju investicionu priliku za privrednike i poljoprivrednike Crne Gore. Iz tog razloga ovim Javnim konkursom ostvarićemo tri strateška cilja za nas. Prvi je izgradnja kapaciteta domaćih institucija kada su u pitanju Zeleni projekti. Posebno je značajno za nas to što ovaj poziv realizujemo kroz projekat „Razvoj zelenih poslova u Crnoj Gori“ koji finansira Globalni fond za životnu sredinu. Realizacija ovog poziva će nam biti referenca koja će nam omogućiti apliciranje za mnoge međunarodne fondove. Ovo je pionirski poduhvat kako za IRF tako i za nas, slični projekti su realizovani na teritoriji Crne Gore, ali ne i sa uslovima i mogućnostima koje smo mi propisali. Drugi, koji je ujedno i važniji za nas, je kreiranje ambijenta za naše privrednike i poljoprivrednike da unaprijede svoje poslovanje. Treći cilj je afirmacija korišćenja obnovljivih izvora energija. Nadamo se da ćemo ovim konkursom uspjeti da animiramo i podstaknemo što veći broj zainteresovanih lica, posebno iz razloga jer u narednom periodu slijedi projekat Solar 3000+ koji ćemo realizovati u saradnji sa EPCG-om – kazao je Boljević.\nPotpredsjednica Privredne komore Crne Gore, Nina Drakić očekuje da će implementacija programa doprinijeti razvoju tržišta, većem korišćenju obnovljivih izvora energije, energetskoj efikasnosti i smanjenju emisija CO2 u sektoru mikro, malih i srednjih preduzeća, kod preduzetnika i na poljoprivrednim gazdinstvima.\n-To je uloga kojoj smo posebno posvećeni, upravo prepoznajući sve benefite koje takvo razmišljanje i postupanje može donijeti nacionalnoj ekonomiji i društvu. Ovaj proces je nužno da shvatimo kao prednost, a ne barijeru, te da koristeći sredstva i znanje koja su nam već ili će biti na raspolaganju od brojnih međunarodnih donatora, učinimo našu budućnost kvalitetnijom – rekla je Drakić.\nTags: Eko Fond IRF obnovljivi izvori energije solarna energija UNDP zelena ekonomija zelena energija zelena tranzicija\nHey Buddy!, I found this information for you: "Jačanje zelene ekonomije i ulaganje u obnovljive izvore energije mora biti prioritet". Here is the website link: https://www.ecoportal.me/jacanje-zelene-ekonomije-i-ulaganje-u-obnovljive-izvore-energije-da-bude-prioritet/. Thank you


Vulin: Kao što je predsednik Vučić naložio, kovid bolnica će biti urađena u najkraćem mogućem roku - Radio televizija Pančevo\n14. jula 2020. 27. avgusta 2020. 0377\nMinistar odbrane Aleksandar Vulin obišao je danas radove na pripremi za izgradnju objekta za smeštaj i lečenje lica obolelih od infekcije Kovid-19 u Vojnom kompleksu “Zemun ekonomija” na Batajničkom drumu.\nMinistar odbrane je tokom današnjeg obilaska imao prilike da se uveri da je Vojnograđevinska ustanova Beograd preduzela mere radi raščišćavanja terena.\nKako je istakao ministar Vulin, izvršavajući naređenje vrhovnog komandanta Vojske Srbije Aleksandra Vučića, Ministarstvo odbrane obezbedilo je dgovarajuću lokaciju iz fundusa zemlje koje to ministarstvo koristi.\n– Naša inžinjerija je već počela da radi na rušenju postojećih objekata i na raščišćavanju i pripremi ovog prostora za izgradnju kovid bolnice. Kao što je predsednik Vučić naložio, kovid bolnica će biti urađena u najkraćem mogućem roku i ovo je prilika da se pokaže koliko smo efikasni i koliko razmišljamo unapred – istakao je ministar Vulin.\nPrema njegovim rečima, za pandemiju niko nije mogao da se pripremi, ali sa iskustvima koje imamo znamo šta nam je nedostajalo i šta nam nedostaje i znamo da moramo biti spremni za ono što nas očekuje u budućnosti.\n– Naravno, nijedna bolnica nas neće spasiti, spasiće nas samo lična odgovornost i dosledno pridržavanje svih mera koje od nas traže lekari – zaključio je Vulin.\nReč je o lokaciji u blizini dve velike saobraćajnice, Batajničkog druma i autoputa, površine 1 hektar i 58 ari. Lokacija je oslonjena na odličnu infrastrukturnu podršku gradskih instalacija vodovoda i kanalizacije, elektroenergetskih i ostalih instalacija. Taktičko-tehničke zahteve za izgradnju bolnice priprema Uprava za vojno zdravstvo u saradnji sa Ministarstvom zdravlja.\nObilasku je prisustvovao i državni sekretar Bojan Jocić i načelnik Uprave za infastrukturu pukovnik Radmilo Kravić.\nZavod za javno zdravlje Pančeva: Situacija u Južnobanatskom okrugu stabilna, većina sa lakšom kliničkom slikom\nGradski štab ograničio broj ljudi na bazenu\nNikola Toadjer 4. septembra 2020.


Dom zdravlja "Zemun" je u saradnji sa opštinom Zemum, Kancelarijom za mlade Opštine Zemun i uz učešće nevladinih organizacija "prijatelji dece Zemuna" i Udruženja "Roditelj" počeo realizaciju projekta "Mladi u riziku!- dovar savet zdravlja vredi" koji će se sprovesti u Zemunskoj gimnaziji i namenjen je populaciji mladih.\nDom zdravlja “Zemun” je u saradnji sa opštinom Zemun, Kancelarijom za mlade Opštine Zemun i uz učešće nevladinih organizacija “Prijatelji dece Zemuna” i Udruženja “Roditelj” počeo realizaciju projekta “Mladi u riziku!- dobar savet zdravlja vredi”. Projekat će se sprovoditi u Zemunskoj gimnaziji i namenjen je populaciji mladih.\nCilj projekta je smanjenje incidence neželjenih trudnoća devojaka, smanjenje stope polno prenosivih infekcija i bolesti među mladima i rano otkrivanje promena na dojkama kod adolescentkinja.\nProjekat je podržan u okviru realizacije programa Ministarstva zdravlja “Pružanje unapređenih usluga na lokalnom nivou”- DILS, koji se finansira iz kredita Svetske banke.\nTags: Dom zdravlja Zemun, mladi, mladi u riziku, neželjene trudnoće, polno prenosive bolesti mladi, udruzenje roditelj, zemunska gimnazija\n« Zaplovimo istom rekom 2013 – SVA DECA ZAJEDNO\nDarovitost kod dece »


Krajem prošle godine razgovarali smo o povezanim uređajima sa Natali Delić, tehničkom direktorkom kompanije Vip mobile, koja nam je tom prilikom objasnila kako ova tehnologija funkcioniše u realnim uslovima, ali i kako IoT koristi LTE tehnologiju, te na mala vrata uvodi 5G mrežu. Do danas, Vip je uložio značajna sredstva u promociju i podršku implementacije Internet of Things tehnologije na prostoru Srbije, a sve to u cilju formiranja pametnih i povezanih zajednica i gradova.\nNedavno završen IoT Challenge u organizaciji Vipa, ali i sve veća popularnost Narrowband mreže i mogućnosti koje ista pruža, bili su i više nego dovoljan razlog da sa Natali razgovaramo o trenutnim planovima kompanije i razvoju IoT sistema na našim prostorima, ali i o ulaganjima u mlade talente i inovativne timove.\nŠta je tačno Narrowband tehnologija i koji je njen značaj kada govorimo o radu IoT rešenja?\nNatali: Konstantan razvoj Internet of Things rešenja doprinosi da kompanije u različitim industrijama budu efikasnije i optimizuju procese, što vodi povećanju vrednosti poslovanja. S druge strane, mogućnost povezivanja čini da danas možemo da pričamo o konceptima poput pametnih zgrada ili gradova.\nNarrowband IoT tehnologija jedan je od najboljih mehanizama da IoT postane deo svakodnevice, s obzirom na to da se realizuje u okviru postojećih 4G mobilnih mreža, odnosno na postojećoj infrastrukturi operatera i predstavlja uvod u IoT u okviru 5G mreža. Na taj način Narrowband tehnologija nudi ne samo rešenja sada već predstavlja razvojni korak prema mrežama pete generacije.\nZa razliku od ostalih tehnologija dostupnih na tržištu, koje benefite tačno pruža Narrowband?\nNatali: Narrowband IoT tehnologija, pre svega, koristi licencirani frekvencijski spektar koji garantuje mnogo pouzdaniji i kvalitetniji prenos podataka. Ovaj spektar dodeljen je samo NB-IoT mobilnim operaterima na korišćenje i u njemu nema interferencije koju prave drugi uređaji. Osim što je bezbednost na najvišem mogućem nivou, time se izbegava i zagušenje koje predstavlja jedan od najvećih problema.\nU Srbiji, Vip mobile je jedini operater koji radi na uvođenju ove tehnologije. Vrlo je važno napomenuti i da je obezbeđena potpuna infrastrukturna stabilnost jer se mreža održava po telekom five nines (99.999) standardu dostupnosti servisa. Narrowband u odnosu na LoRA tehnologiju nudi i mogućnost dvosmernog slanja daleko više poruka dnevno, te čak 10 puta više informacija – signal je tako dostupan i u teško pristupačnim područjima gde nema standardnog signala za komunikaciju.\nKako trenutno izgleda razvoj Narrowband tehnologije u Srbiji i koji su glavni izazovi u njenoj implementaciji?\nNatali: Vip mobile, kao deo A1 Telekom Austria Grupe, prošle godine započeo je testiranja NB-IoT tehnogije u laboratorijskim uslovima, a kasnije i na terenu zajedno sa partnerima i korisnicima. U ovom momentu, priprema mreže je u fokusu. S obzirom na to da Narrowband pripada LTE spektru, u procesu je ključno ispitivanje određenih podešavanja kako se ne bi smanjio kapacitet za ostale LTE korisnike.\nIstovremeno se radi na sertifikaciji uređaja u Austriji, a rezultate će koristiti sve članice A1 Telekom Austria Grupe. Intenzivno radimo na raznim rešenjima koja želimo da povežemo na našu grupnu IoT platformu (Cumulocity), kako bismo, osim konektivnosti za NB-IoT uređaje bili u mogućnosti da ponudimo kompletnu uslugu upravljanja NB-IoT uređajima biznis korisnicima, kao i prikupljanje i obradu podataka i dodatnom sigurnošću celog ekosistema. Ozbiljno smo pristupili i edukaciji, koju sprovodimo unutar kompanije, ali sve više i eksterno ka partnerima, startap zajednicom i učesnicima na tržištu.\nKoje su to ključne stavke u primeni ove tehnologije u ekologiji, poljoprivredi i drugim oblastima?\nNatali: Pre svega, vrlo je važno odmah da shvatimo da je NB-IoT tehnologija primenjiva u najrazličitijim uslovima i industrijama. Ova tehnologija naročito je pogodna u onim industrijama gde je potrebno očitavanje velikog broja podataka, i gde se često radi i u najnepristupačnijim uslovima. NB-IoT može da obradi sve te podatke bez izgradnje nove mreže, na čijem se osnovu olakšava kasnije donošenje poslovnih odluka.\nUpravo su tu mogućnosti za automatizaciju procesa najbrojnije. Rešenja su prilagodljiva tako što podržavaju veliki broj uređaja na širokom geografskom području, a nude trenutnu dostupnost i to ispod zemlje, u podrumima i garažama, gde inače nema mobilnog signala, ili u ruralnim predelima gde osim mobilne mreže nema drugih mogućnosti za komunikaciju.\nIoT uređaji su odlični za primenu u navedenim oblastima jer imaju vrlo malu energetsku potrošnju, dug životni vek baterija i nisku cenu krajnjeg uređaja, dok se očekuje i da će modul za povezivanje za par godina koštati svega nekoliko dolara. U biznisu je ušteda vrlo važna, a sa NB-IoT tehnologijom je, i pored (još uvek) visoke cene implementacije, zagarantovana.\nKoliko su rešenja sa Vip IoT Challenge takmičenja daleko od lansiranja u realnim uslovima?\nNatali: Verujemo da se Narrowband IoT tehnologija može široko primeniti u Srbiji, zato smo se i odlučili da budemo među prvim operaterima u svetu koji će omogućiti njeno korišćenje u razvoju IoT rešenja. Uverena sam da je ovo početak i da će ovi timovi imati značajan doprinos u digitalizaciji našeg društva, ali i da ćemo brzo videti mnoge druge startape i kompanije koje će se upustiti u NB-IoT poduhvate.\nNarrowband tehnologija je standardizovana pre samo tri godine i sada je sazrela, kako iz ugla mobilne mreže i njenih funkcionalnosti, tako i iz ugla dostupnih NB-IoT čipsetova i njihove cene. Smatramo da je pravi trenutak da se krene sa njenom eksploatacijom i na tržištu Srbije.\nNa nedavno održanom takmičenju “Vip IoT Challenge” mogli smo da vidimo zaista kreativne timove sa svojim idejnim rešenjima za neke od ključnih problema u svakodnevnom životu u Srbiji kroz digitalizaciju u domenima poljoprivrede, zaštite životne sredine i bezbednosti. S obzirom na to da ova rešenja funkcioniše kroz 4G mobilnu mrežu, znači da se jednostavno i brzo može pustiti NB-IoT signal na lokacijama gde se budu realizovali NB-IoT projekti.\nOsim IoT takmičenja, šta je potrebno još da se uradi na lokalnom nivou kako bi talentovani timovi pokazali svoj potencijal?\nNatali: Vip IoT Challenge je pokazao da smo već postali društvo koje digitalnu budućnost pretvara u digitalnu sadašnjost, jer već (želimo da) koristimo najnovije tehnologije i radimo na kreativnim rešenjima koja nam otvaraju brojne mogućnosti ka efikasnijoj zajednici i boljem kvalitetu života.\nS druge strane, da, suočavamo se sa nekoliko problema pošto su generalno poznavanje i svest o mogućnostima i prednostima IoT-a kao tehnologije za sada na niskom nivou i upravo zbog toga projekat Vip IoT challenge i praktično testiranje sa realnim uređajima imaju važnu ulogu u popularizaciji ove tehnologije i njenih benefita.\nNB-IoT je standard, prihvaćen na globalnom nivou i svi vodeći svetski operateri su počeli sa komercijalnim pružanjem usluge, ali predrasude kod nas nisu zanemarljive s obzirom na to da je ugrožavanje privatnosti jedna od glavnih briga i kod poslovnih i kod privatnih korisnika. Stoga, sledeći korak u širenju i razvoju mreže je edukacija građana o prednostima i mogućnostima koje pruža NB-IoT tehnologija i kako može da unapredi živote svih nas.\nKoji su naredni planovi za Vip mobile kada je reč o razvoju ali i primeni Narrowband tehnologije?\nNatali: Vredno radimo na tome da ova tehnologija uskoro postane deo naše svakodnevice, i time napravimo veliki korak ka digitalizaciji društva. Očekujemo da ćemo u narednom periodu imati nova rešenja da pokažemo i ponudimo tržištu. Sa partnerima trenutno radimo na nekoliko pilot projekata, a najbolja rešenja ćemo sigurno i predstaviti javnosti.


Rašković Ivić: Razdvajanje izbora i sloboda medija uslovi da izbori budu slobodni\nBeta 10. januara 2021. 10:40\nPotpredsednica Narodne stranke Sanda Rašković Ivić izjavila je danas da od dijaloga vlasti i opozicije uz posredovanje EU očekuje razdvajanje predsedničkih, beogradskih i parlamentarnih izbora, „oslobadjanje medija i uvodjenje reda u finansiranje“, što su uslovi da budući izbori budu slobodni.\n„Ne sme se dozvoliti vlasti da primeni neke lakše tehničke preporuke, a da mediji sa nacionalnom frekvencijom ostanu zatvoreni, da pritisak na birače traje i da cveta klijentelizam. Tu je, naravno, i birački spisak na kojem ima 700.000 više upisanih nego što u Srbiji ima stanovnika“, rekla je Rašković Ivić u intervjuu za današnji „Blic“.\nOna je navela da bi opozicija trebalo da izadje sa jedinstvenim kandidatom za predsednika Srbije da se ne bi rasipali glasovi i dodala da nije fer „da licitira sa nečijim časnim imenom jer bi tako navukla pizmu režima i provlačenje kroz blato“.\nPotpredsednica Narodne stranke je dodala da je rano govoriti o broju izbornih kolona i prepisivati crnogorski model izlaska na izbore.\nNa pitanje „da li vara utisak“ da Udružena opozicije Srbije više ne postoji, ali da to niko ne želi javno da kaže, rekla je da „svako ko misli svojom glavom misli drugačije“.\nOna je navela da se „Narodna stranka sprema za izbore“ i „stranačka vojska za kontrolu izbora“.\nPotpredsednica Narodne stranke je dodala da se „kroz stranačke odbore radi na doradi i prezentaciji političkog, privrednog, zdravstvenog, ekolološkog i ostalih programa“, kako bi gradjani Srbije mogli da vide šta ta stranka nudi i koja poboljšanja želi da sprovede ako bude dobila poverenje naroda.


Timovi za vanredne situacije - Ozon Media\nSremska Mitrovica – Još početkom jula gradonačelnik Sremske Mitrovice, Branislav Nedimović najavio je formiranje specijalnih spasilačkih timova, a nešto više reči o tome bilo je tokom nedavno održane sednice Skupštine grada.\nNedimović je tokom podnošenja Izveštaja o merama odbrane Grada od poplava na sednici govorio o timovima koji će se formirati, a sve sa ciljem da u vanrednim situacijama ti timovi pravovremeno i na odgovarajući način reaguju. On je napomenuo da će formirani timovi biti sastavljeni od stručnih i obučenih ljudi iz “sistema”.\nKao jedan od razloga formiranja ovih timova Nedimović je naveo neke od konkretnih primera tokom majskih poplava koje su zadesile našu opštinu, a koje su usporavale planirane aktivnosti na zaštiti i spasavanju stanovništva i materijalnih dobara.\nPočela izgradnja fabrike „Lames“